title: Liha ja Säilyke

text:
Liha ja Säilyke Oy on forssalainen elintarvikealan yritys, joka on Atria Yhtymän omistama.
Sen tunnetuin tuotemerkki on Forssan. Merkillä myydään muun muassa salaatteja, valmisruokia, piirakoita sekä erilaisia lihatuotteita. Yhtiö valmistaa myös tuotteita kauppojen omilla merkeillä. Yhtiö työllistää noin 200 työntekijää, ja sen vuosittainen liikevaihto ylittää 40 miljoonaa euroa.


title: Liha ja Säilyke

text: Erkki Rokkanen, Matti Helin ja Paavo Hölttä perustivat vuonna 1955 avoimen yhtiön Liha ja Säilyketehdas Rokkanen & Kumpp.. Yhtiö alkoi valmistaa palvituotteita, makkaroita ja säilykkeitä Saarisen vanhassa makkaratehtaassa Forssan kauppalassa. Vuonna 1959 toiminta siirrettiin omiin, uusiin tiloihin. Paavo Hölttä kuoli 1966, ja hänen perikuntansa myi Höltän osuuden muille yhtiömiehille.


title: Liha ja Säilyke

text: Vuonna 1969 valmistui tehtaan merkittävä laajennus, johon sijoittui varasto, pakkaamo, lähettämö, lihanleikkaamon laajennus sekä eineskeittiö. Säilykkeiden valmistus lopetettiin 1970-luvun alussa huonon menekin vuoksi. Einesten menekki sen sijaan kasvoi, ja niinpä tehdasta laajennettiin taas vuonna 1974 juuri einestuotantoa silmällä pitäen.


title: Liha ja Säilyke

text: Vuonna 1976 perustettiin Liha ja Säilyke Oy jatkamaan Avoin yhtiö Liha ja Säilyketehdas Rokkanen & Kumpp. toimintaa. Avoin yhtiö purettiin seuraavana vuonna. Einestuotannon jatkaessa kasvuaan, laajennettiin tuotantotiloja jälleen vuonna 1982.


title: Liha ja Säilyke

text: Vuosina 1995 – 1996 tapahtui yhtiön tähän asti suurin laajennus. Yhtiö osti tehtaan naapuritontin, jossa sijaitsi aiemmin osuusliike Tammen teurastamo. Teurastamon rakennukset purettiin, ja tilalle rakennettiin 4000 m² laajennus. Siihen sijoittui kasvisten ja juuresten prosessointi, salaattien valmistus, varastotiloja sekä pakkasvarasto.


title: Liha ja Säilyke

text: Pääosa tehtaasta sijaitsee Loimijoen ja asuinalueiden välissä ahtaalla tontilla, jossa ei ole enää tilaa laajentua. 2002 valmistui uusi lähettämörakennus joen vastakkaisella puolella olevalle tontille. Vanhan ja uuden osan yhdistää toisiinsa katettu kuljetinsilta.


title: Liha ja Säilyke

text: Liha ja Säilyke Oy:n koko osakekanta myytiin Atria Oyj:lle vuonna 1999. Vuonna 2004 Liha ja Säilyke Oy:n logistiset toiminnot eriytettiin F-Logistiikka Oy:ksi.


title: Liha ja Säilyke

text: 31. maaliskuuta 2008 Atria ilmoitti tuotannon tehostamistoimista. Käynnistettävät yt-neuvottelut tähtäävät Forssassa noin 100 työpaikan vähennykseen, joka on noin puolet tehtaan koko henkilöstöstä. Sulkulistalle kuuluu mm. F-Logistiikan koko toiminta. Näillä näkymin Forssaan jää ainakin salaattituotanto ja valmisruokatuotanto, jota on tarkoitus modernisoida.


title: Kalsiumhydroksidi

text: Kalsiumhydroksidi eli sammutettu kalkki kemialliselta kaavaltaan Ca(OH) on tärkeä raaka-aine muun muassa muurauslaastissa. Kalsiumhydroksidia valmistetaan sekoittamalla kalsiumoksidia (poltettu kalkki) ja vettä. Reaktio tuottaa lämpöä.


title: Kalsiumhydroksidi

text: Kalsiumhydroksidi on normaaliolosuhteissa olomuodoltaan väritöntä kiteistä ainetta tai valkoista jauhetta, joka liukenee vain hieman veteen. Kalsiumhydroksidin moolimassa on 74,1 g/mol, sulamispiste 580 °C (hajoaa), tiheys 2,2 g/cm (vesi = 1,0 g/cm) ja CAS-numero 1305-62-0.


title: Kalsiumhydroksidi

text: Kalsiumhydroksidistä käytetään myös nimiä kalsiumdihydroksidi, kalsiumhydraatti ja sammutettu kalkki.


title: Kalsiumhydroksidi

text: Sammutettu kalkki on huomattavan emäksinen ja siksi ärsyttävä. Se voi aiheuttaa muun muassa ihon, silmien ja hengityselinten syöpymävammoja ilman asianmukaista suojausta. Ensiapuna tulee käyttää vettä paikallisesti.


title: Kurikinton Fox

text: Kurikinton Fox () on heinäkuussa 1984 syntynyt japanilainen indies-säveltäjä, kitaristi ja basisti. Hän on tunnettu tavastaan käyttää hifi-kuulokkeiden ja mustan pipon lisäksi kasvojensa peittona perinteistä kettunaamaria. Hänen taiteilijanimensä viittaa kurikintoniin, perinteiseen japanilaiseen uudenvuodenruokaan. Haastatteluissaan ja julkisissa esiintymisissään hän käyttää äänenmuunninta.


title: Kurikinton Fox

text: Hän on säveltänyt myös omia kappaleita, mutta parhaiten hänet tunnetaan Internetin keskustelupalstoilla, IRCissä ja blogeissa levinneistä soittovideoistaan, joissa hän esittää covereita tunnettujen pelien (etenkin Final Fantasy -sarjan) ja animesarjojen kappaleista. Mikäli kappaleeseen kuuluu alun perin myös vokaalit, hänellä on usein tapana orjallisen tulkinnan sijaan uudelleenmiksata kappale niin, että soittimet korvaavat puuttuvan laulun. Hän saattaa myös nopeuttaa tempoa, parannella joitain osuuksia ja lisätä kappaleisiin kitarasooloja.


title: Kurikinton Fox

text: Hänen kotisivuiltaan voi ladata näiden tulkintojen nuotteja. Hänen ensimmäinen albuminsa "Foxy Code" julkaistiin 26.8.2008.


title: Kipinä

text: Kipinä voi tarkoittaa ainakin seuraavia asioita:


title: Rocky VI

text: Rocky VI voi tarkoittaa seuraavia:


title: Lammikko

text: Lammikko on lampea pienempi makean veden allas. Sitä pienempi vesialue on nimeltään lätäkkö.


title: Lammikko

text: Lammikoille ja lätäköille on ominaista se, että ne ovat osan vuotta kuivina, ja ne syntyvätkin tyypillisesti vesisateiden aikana. Ne voivat aiheuttaa ongelmia liikenteelle, erityisesti jäädyttyään pakkasella.


title: Lammikko

text: Lammikot ovat tärkeitä luonnon ekosysteemille. Eläimet voivat käyttää niiden vettä juomavetenä. Linnut peseytyvät pienessäkin kuoppaan sadevedestä muodostuneessa lätäkössä. Hyttysnaaraat munivat munansa muun muassa vesilätäkköihin. Vedessä elää myös vesieliöitä.


title: Lammikko

text: Jos lätäköstä ei ole poistouomaa vedelle, lätäkköön muodostuu seisahtunutta vettä. Tämä saastuu helposti elävistä organismeista.


title: Lammikko

text: Talojen pihoille voidaan rakentaa "koristelammikkoja". Monissa koristelammikoissa on suihkulähde.


title: Kipinä (kylä)

text: Kipinä on kylä Pudasjärven kaupungissa. Se sijaitsee noin 35 kilometrin päästä kaupungin keskustasta Ouluun päin. Oulusta matkaa kylälle on noin 60 kilometriä. Kylän läpi kulkee Oulun Yli-Iihin johtava yhdystie 8540.


title: Kipinä (kylä)

text: Kylän asutus on keskittynyt lähinnä Iijoen varteen. Kylällä on vielä oma ala-asteensa. Oma kauppa ja posti on lakkautettu 1990-luvulla.


title: Kipinä (kylä)

text: Kylällä valtatien 20 ja Hetekyläntien risteyksessä sijaitsee Niemitalon Juustola, joka on tullut tunnetuksi leipäjuustostaan. Samoista toimitiloista löytyy myös asiamiesposti ja kyläkauppa.


title: Kipinä (kylä)

text: Kipinän kylään päättyy myös perinteinen Iijokisoutu. Iijokisoutu on heinäkuun alussa soudettava tapahtuma, joka on alkanut vuonna 1983. Alun perin soudun tarkoituksena oli saada julkisuutta Iijoen vesistölle ja Pudasjärvelle, sekä vastustaa Kollajan allashanketta. Tuloksena olikin joen kirjaaminen 1980-luvun lopulla koskiensuojelulakiin. Nyt kuitenkin Pohjolan Voima Oy herättää allashanketta uudelleen henkiin.


title: Kipinä (kylä)

text: Kipinän kylän alueella, Ouluntien ja Hetekyläntien risteyksen maastossa käyty tulitaistelu aloitti 28. syyskuuta 1944 varsinaiset sotatoimet Lapin sodassa.


title: Härmän rautatieasema

text:
Härmän rautatieasema () on Suomen rataverkon liikennepaikka Kauhavan Alahärmässä Etelä-Pohjanmaalla. Liikennepaikka sijaitsee rataosalla , noin 55 kilometrin päässä Seinäjoen ja noin 79 kilometrin päässä Kokkolan asemalta.
Liikennepaikka avattiin pysäkkinä vuonna 1886, mutta se korotettiin asemaksi jo kaksi vuotta myöhemmin. Asemarakennus on rakennettu Oulun radan tyyppipiirustusten mukaan, ja sitä laajennettiin Bruno Granholmin suunnittelemalla poikkipäädyllä 1905. Asemalla on ollut myös hirsinen yksipaikkainen veturitalli, joka siirrettiin sinne Suupohjan radalta, Perälän asemalta. Talli on myöhemmin purettu.


title: Härmän rautatieasema

text: Miehitys Härmän asemalla lopetettiin toukokuussa 1989 ja henkilöliikenteen pysähdykset 3. syyskuuta 2006. Matkustajalaiturit purettiin vuonna 2008 rataosan perusparannustöiden yhteydessä. Vuosina 2006-2016 liikennepaikalla oli ainoastaan rajoitetusti tavaraliikenteen palveluita; pääasiallisesti se toimi junakohtauspaikkana. Liikenteenohjaus hoidetaan kaukokäytöllä Seinäjoelta käsin.


title: Härmän rautatieasema

text: Kesällä 2016 rakennettiin Kauhavan kaupungin kustantamana uusi 350:n metrin pituinen matkustajalaituri, pysäköintialue ja kulkuyhteydet päällystettynä, valaistus ym. varusteet ja informaatiojärjestelmä (mm. kuulutus, opasteet, merkit). Hanke toteutettiin esteettömänä. Kesästä 2017 alkaen asemalla alkoi pysähtyä kaksi etelästä saapuvaa ja kaksi pohjoisesta saapuvaa henkilöliikenteen junaa kesäkaudella. Junien pysähdykset suunnataan etenkin läheisyydessä toimivan huvipuisto Powerparkin tarpeisiin.


title: Vt

text: Vt voi tarkoittaa seuraavia asioita:


title: Yv

text: Yv tarkoittaa seuraavia:


title: Ou

text: Ou tarkoittaa seuraavia:


title: OL

text: OL voi tarkoittaa:


title: OLT

text: OLT voi tarkoittaa:


title: Mikrosatelliitti

text: Mikrosatelliitti on pienikokoinen satelliitti. Sen paino on yleensä alle sata kilogrammaa. Termi syntyi 1980-luvulla, kun yliopistot –esimerkiksi Technische Universität Berlin Saksassa, Surrey Englannissa, Weber State Utahissa ja TKK Suomessa – alkoivat rakentaa pieniä satelliitteja lähinnä osana avaruustekniikan jatko-opiskelijoidensa koulutusta.


title: Mikrosatelliitti

text: Termi on mikrosatelliittien nousun ajankohtaan osuva. Mikro ei tässä yhteydessä liity fysiikan miljoonaosaa ilmentävään mikro-etuliitteeseen. Pikemminkin se on viittaus mikrotietokoneeseen, jonka kaupallisia mikroprosessoreita alettiin käyttää näissä avaruusaluksissa. Satelliittien koko on 1980-luvun mikrotietokoneen koko hieman suurempi. Monet avaruusajan alun satelliitit olivat nykyisen mittapuun mukaan mikrosatelliitteja.


title: Mikrosatelliitti

text: Vielä pienempiä, alle 10 kg painavia, satelliitteja kutsutaan nanosatelliiteiksi. Jopa pikosatelliiteista – joiden paino alle 1 kg – on puhuttu.


title: Saari-Sorsua

text: Saari-Sorsua on Kiiminkijoen vesistöalueeseen kuuluva järvi Utajärven kunnan pohjoisosassa Pohjois-Pohjanmaalla. Järvi sijaitsee noin 35 kilometriä Utajärven keskustasta pohjoiskoilliseen ja 44 kilometriä Pudasjärven keskustasta etelälounaaseen.


title: Saari-Sorsua

text: Ympäröivien soiden lisäksi järvi saa vetensä etelästä virtaavasta Yliojasta, jonka alkulähteet ovat pieni Kylkilampi sekä Kivi-Sorsuan järvi. Saari-Sorsua laskee Sorsuanojaa pitkin pohjoiseen Nuorittajokeen. Järvi on matala sekä lievästi humuspitoinen ja rehevöitynyt. Järvessä on viisi saarta. Rannat ovat pääosin suota, mutta pohjoislaidalla Kapelonkankaalla on korkeampi kohta.


title: Saari-Sorsua

text: Kapelo-nimistä nykyisin asumatonta erämaataloa lukuun ottamatta järven rannoilla ei ole asutusta eikä kesäasuntoja. Kapelossa on päärakennus ja liiteri, jotka ovat avoinna, sekä lukittu rantasauna. Kapeloon johtaa hieman yli kilometrin mittainen polku pohjoispuolelta Autionperän suunnasta Viinivaaraan menevän metsäautotien pistotieltä. Idästä päin Kapeloon ei ole minkäänlaista merkittyä kulkuyhteyttä.


title: Speedy Gonzales

text: Speedy Gonzales on Warner Bros:in Looney Tunes -piirretyistä tuttu animaatio- ja sarjakuvahahmo, Meksikon nopein hiiri. Speedy Gonzales pukeutuu yleensä isoon keltaiseen sombreroon, valkoiseen paitaan ja valkoisiin housuihin sekä punaiseen huiviin. Hänen arkkivihollisensa ovat nimeltään Sylvesteri ja Repe Sorsa, jotka yrittävät jahdata Speedyä ja hänen hiiriystäväänsä. Speedy puhuu tavallisesti koomisella Meksikon aksentilla.


title: Speedy Gonzales

text: Speedy Gonzales -animaatioita julkaistiin Suomessa ensin suomeksi tekstitettyinä ja sitten dubattuina VHS-videokaseteilla Warnerin ”Riemuretki piirrettyjen maailmaan” -sarjassa.


title: Savukone

text: Savukone on laite, joka tuottaa syötetystä nesteestä savua. Low fog on savutyyppi, joka leijuu juuri pinnan päällä ja on melko paksua. Savukoneita käytetään muun muassa esiintymis- ja lavatekniikassa valoefektien maksimointiin. Savu valmistetaan yleensä vedestä ja diolista.


title: Xichang

text: Xichang (, pinyin: Xīchāng Shì) on Liangshanin autonomisen prefektuurin pääkaupunki, Sichuanin maakunnassa, Kiinan kansantasavallassa. Kaupungin keskusta sijaitsee linnuntietä noin 350 kilometriä maakunnan pääkaupunki Chengdusta lounaaseen. Kaupungin pinta-ala on 2 654 neliökilometriä, ja kaupungissa asuu noin 712 000 asukasta.


title: Xichang

text: Kaupungin lähellä on Xichangin avaruuskeskus, joka sijaitse noin 64 kilometriä kaupungin keskustasta luoteeseen.


title: Xichang

text: Xichang Qingshanin lentoasema (IATA: XIC, ICAO: ZUXC) sijaitsee noin 14 kilometriä kaupungin keskustasta pohjoiseen. Lentoasemalta on suorat reittilennot mm. Pekingiin, Shanghaihin, Chengduun, ja Chongqingiin. Avaruuskeskus on noin 50 kilometriä lentoasemalta. Lentoasemalta pääsee suoraan avaruuskeskukseen rautatiellä ja moottoritiellä.


title: Xichangin avaruuskeskus

text: Xichangin satelliittien laukaisukeskus yksi kolmesta Kiinan kansantasavallan avaruusalusten laukaisukeskuksesta. Se sijaitsee Sichuanin maakunnan eteläosassa, noin 64 km Xichangin kaupungista luoteeseen.


title: Xichangin avaruuskeskus

text: Keskus valmistui vuonna 1984. Keskuksesta on sen jälkeen tehty Pitkä Marssi -kantorakettien laukaisuja. Vuonna 1996 INTELSAT 708-tietoliikennesatelliitin laukaisu epäonnistui ja Yhdysvallat väitti Kiinan saaneen romuttuneesta satelliitista kriittistä teknologiatietoa. Tämän jälkeen Yhdysvallat on pyrkinyt estämään yhdysvaltalaisia yhtiöitä käyttämästä kiinalaisia kantoraketteja satelliittien laukaisuun.


title: Savonia-kirjallisuuspalkinto

text: Savonia-kirjallisuuspalkinto on Kuopion kaupungin vuosittain Aapelin päivänä 2. tammikuuta jakama palkinto. Se myönnetään tunnustuksena edellisvuonna ilmestyneestä merkittävästä savolaisesta kaunokirjallisesta teoksesta.


title: Savonia-kirjallisuuspalkinto

text: Palkinnon suuruus oli pitkään 10 000 euroa, vuodesta 2017 palkintosumma on ollut 12 000 euroa.


title: Nuorena nukkunut

text: Nuorena nukkunut on Frans Eemil Sillanpään romaani. Se kertoo nuoren piikatytön Silja Salmeluksen, "sukunsa viimeisen vihannan" elämäntarinan. Romaani ilmestyi vuonna 1931, ja sitä pidetään Sillanpään parhaimpana ja menestyneimpänä romaanina.


title: Nuorena nukkunut

text: Romaanissa on kaksi osaa, joista ensimmäinen käsittelee Siljan isää Kustaa Salmelusta ja hänen perhettään. Toinen osa kertoo tyttären vaiheista.


title: Nuorena nukkunut

text: Romaani alkaa 1800-luvun lopulta ja sijoittuu Hämeeseen. Kustaa on Salmeluksen ison tilan ainoa lapsi. Hän menettää äitinsä nuorena ja rakastuu palvelustyttö Hilmaan, joka on kotoisin Plihtarista, pienestä töllistä. Kustaa ja Hilma avioituvat ja Kustaasta tulee talon isäntä vanhan isännän kuoltua. Heille syntyy kolme lasta, joista kaksi vanhempaa kuolevat kulkutautiin ja nuorin, Silja, jää henkiin. Kustaa on veloissa, ja hän joutuu myymään sukutilansa. Perhe muuttaa lähipitäjään, missä Hilma kuolee ja Kustaa jää kaksin Siljan kanssa. Isän ja tyttären suhde on lämmin ja tiivis, molemminpuolinen rakkaus on suuri. Kustaa kuolee Siljan ollessa rippikoulussa ja Siljasta tulee orpo. Koska Silja on alaikäinen eikä voi itse hallinnoida omaisuutta, läheisen tilan isäntä toimii omaisuuden holhoojana. Silja muuttaa isännän maatilalle ja tekee myös tilan töitä osin omasta halustaan. Hän päätyy lopulta palvelustytöksi, vaikka asiat voisivat olla toisinkin, koska isän jättämä perintö on melko arvokas.


title: Nuorena nukkunut

text: Silja tekee töitä viidessä eri palveluspaikassa. Toisessa palveluspaikassaan Silja seurustelee naapurin Oskarin kanssa ja joutuu muidenkin miesten lähentelyjen kohteeksi. Hän säilyttää viattomuutensa, vaikka hänestä puhutaan pahantahtoisesti. Neljännessä palveluspaikassaan Rantoon professorilla Silja tapaa elämänsä rakkauden. Armas, nuori kesävieras, valloittaa Siljan sydämen ja juhannuksen tienoilla pari saa lempensä täyttymyksen. Armas joutuu lähtemään kuitenkin saman tien kotiin, ja Siljalle jää muisto sekä rakkaus Armasta kohtaan. Vaikka he eivät enää tapaa, Armas kulkee Siljan sydämessä tytön elämän loppuun asti. Professori palaa syksyn jälkeen kaupunkiin, ja Rantoon jälkeen Silja menee Kierikan tilalle palvelukseen. Eletään vuotta 1918 ja myös Silja joutuu osalliseksi kansalaissotaan. Hän auttaa valkoisia sotilaita ja joutuu punaisten kuulusteltavaksi. Silja kuitenkin selviää pinteestä. Lopullinen vastoinkäyminen tulee, kun kaksi kertaa keuhkotaudin sairastanut Silja sairastuu kolmannen ja viimeisen kerran. Hän kuolee 22 vuoden ikäisenä.


title: Nuorena nukkunut

text: Teosta on pidetty mestarillisena suomalaisen maalaiselämän ja kesän kuvauksena. Myös nuoren tytön sielunelämän kuvaus on saanut kiitosta. Erityisesti ulkomailla kauempana pohjolasta teoksen vastaanotto keskittyi Siljan naiskuvaan. Panu Rajala toteaakin, että "viattoman tytön kuvassa nähtiin pohjoisen luonnon ja kansan yhteinen vertauskuva". Romaanin keskeinen teema on luonnonyhteys, käsitys ihmisen hengestä, joka pysyy puhtaana ulkoisilta haitoilta.


title: Nuorena nukkunut

text:
Teoksessa kuolema on vahvasti läsnä. Se tuntuu helpottavalta, koska se on hengen voitto materiasta. Silja on kuollessaan onnellinen, hän täyttää tehtävänsä tässä maailmassa. Aineellinen menetys onkin romaanissa elämän onnen edellytys. Romaania pidetään syntymäajankohtaansa sitoutuvana ajankuvana. Epävarmat ajat ja talouspula vaikuttivat ja historia sekä juuret kiinnostivat yleisesti.
Yksi romaanin teemoista on eräänlainen isällinen kolminaisuus. Kustaalla, Professorilla ja Armaalla on Siljan elämään suuri vaikutus. Isä on isä, Professori eräänlainen viisas isähahmo ja Armas hänen rakkautensa kohde. Tämän kolminaisuuden vaikutus tulee esiin erityisesti Siljan unissa ja kuumehoureissa. Varsinkin isän merkitys on suuri. Rajala toteaakin, että "teoksen sisäistekijä varaa Kustaalle etusijan Siljan miessuhteiden joukossa".


title: Nuorena nukkunut

text: Teoksen pääelementteinä Rajala pitää auringon valoa ja vettä. Auringon valolla on suuri merkitys Siljan varhaisissa elämyksissä ja auringon säteillä on osansa myös Siljan maatessa kuoleman hetkellä saunamökissä. Vesi liittyy Siljan elämänvaiheisiin monilta osin. Vesistön läheisyys tuo Siljalle suurimmat elämykset. Lapsena hän kokeilee jään kestävyyttä lapsen uteliaisuudella, järven rannalla on Siljan mieluisin oleskelupaikka. Rantooseen siirrytään vesiteitse ja hän tapaa Armaksen ensi kertaa järven rannalla. Vedenhakureissulla lähteellä nuoret tutustuvat paremmin. Lisäksi laiva vie Armaksen pois Siljan luota. Vesi on myös Siljan kauneuden ja puhtauden elementti. Hän on enemmän kuin pelkkä piikatyttö: "Silja on sekä kaunis että tosiasiallisesti varakas tyttö, ja hänen erikoisasemansa palvelustyttöjen joukossa tuntuu vähintäin perustellulta."


title: Nuorena nukkunut

text: Sillanpää kehitteli romaaniaan yhdeksän vuotta. "Nuorena nukkuneen" alkuidea oli lähtöisin kesältä 1922. Alkuideana Rajala toteaa, että "Sillanpään oli määrä tutkia 'ylhäisöihmisten' elämänkuviot, epäsäätyisen avioliiton seuraukset sekä sukupuolisen puhtauden ideaali; kuinka nämä toteutuvat ihmisten raa'assa maailmassa".


title: Nuorena nukkunut

text: Tarinaan on löydetty yhtymäkohtia Sillanpään omasta elämästä. Silja Salmeluksella on todellinen esikuva, eli Sillanpään tuttava palvelustyttö Silja Ihantola. Todellisen Siljan isän nimi oli myös Kustaa, ja heidän tarinassaan on samanlaisia piirteitä kuin romaanissa. Esikuva sairasti keuhkotaudin nuorena tyttönä ja taudin uusiutuessa hän kuoli 41-vuotiaana. Lisäksi kirjailija oli perheensä ainoa lapsi ja hänen kaksi vanhempaa sisarustaan olivat kuolleet kulkutautiin kuten Silja. Sillanpää tosin kasvoi äitinsä kanssa ja pystyi "suvun viimeisenä vihantana" jatkamaan sukua.


title: Nuorena nukkunut

text: Romaanin työstövaihe sijoittui lähinnä vuosiin 1929 ja 1930. Sillanpään perhe etsi vuonna 1929 kesäpaikakseen Ihantola-nimisen huvilan Ruovedeltä. Kirjailija jatkoi siellä seitsemän vuotta kytenyttä romaaniaan. Siihen mennessä käsikirjoitusta oli valmiina noin 45 liuskaa ja Ruovedellä syntyi suunnilleen saman verran.


title: Nuorena nukkunut

text: Romaanin työstö lähti vauhtiin Helsingissä syksyllä 1929. Kirjoitus eteni nopeasti, ei vähiten kustannusosakeyhtiö Otavan lupaamien liuskapalkkioiden ansiosta. Romaani syntyi pala kerrallaan. Kirjailija kirjoitti kohtauksia sieltä täältä, joten kustannusyhtiössä oli vaikeuksia hahmottaa, mikä osa kuului mihinkin. Syksyllä 1930 Sillanpää kokosi voimansa ja järjesti romaaninsa julkaisukelpoiseen kuntoon. Maaliskuussa 1931 romaani ilmestyi yhdeksänvuotisen työn jälkeen.


title: Nuorena nukkunut

text: "Nuorena nukkuneesta" tuli kotimaassa arvostelumenestys. Romaanin pitkä syntyhistoria oli tiedossa, ja sen valmistuminen sai suuren kiitoksen osakseen. Yleisimmin arvostelijoita ihastutti Sillanpään levollinen, vivahteikas maalaiselämän kuvaus. Romaania verrattiin niin Runebergin "Hannaan" kuin Juhani Ahon "Papin tyttäreenkin".


title: Nuorena nukkunut

text: Romaanin ruotsinnos aloitettiin lähes rinta rinnan käsikirjoituksen etenemisen kanssa. Ragnar Ekelundin käännös ilmestyi Ruotsin markkinoille syksyllä 1931. Myös Ruotsissa romaanista tuli menestys. Kirja oli Sillanpäälle lopullinen läpimurto kotimaassa. Vuosina 1931–1940 romaani käännettiin 17 eri kielelle, ja kirjaa myytiin hyvin etenkin Ruotsissa ja Saksassa.


title: Nuorena nukkunut

text: Heti kirjan ilmestyttyä alkoi Ruotsin lehdistö veikkailla Sillanpäätä Nobelin kirjallisuuspalkinnon saajaksi. Nobel-veikkausta jatkui pienin tauoin koko 1930-luvun, kunnes kirjailija sai sen vuonna 1939. Nobelin palkinto toi Sillanpäälle ja "Nuorena nukkunut" -romaanille paljon kuuluisuutta. Teos on käännetty ainakin 27 eri kielelle.


title: Nuorena nukkunut

text: Romaani on sovitettu elokuvaksi kahdesti: Teuvo Tulion ohjaama elokuva "Nuorena nukkunut" sai ensi-iltansa vuonna 1937, Jack Witikan ohjaustyö "Silja – nuorena nukkunut" vuonna 1956.


title: Marja-Leena Tiainen

text: Marja-Leena Tiainen (s. 10. lokakuuta 1951 Kuopion maalaiskunta) on suomalainen kirjailija. Hän on kirjoittanut erityisesti lasten- ja nuortenkirjoja.


title: Marja-Leena Tiainen

text: Tiainen valmistui merkonomiksi vuonna 1971 Kuopion kauppaoppilaitoksesta. Hänen esikoisteoksensa oli lastenkirja "Pullopoika", joka ilmestyi vuonna 1987. Tiaisen teoksia on käännetty ruotsiksi, tanskaksi, liettuaksi, viroksi ja puolaksi. Vuonna 2013 hänelle myönnettiin taiteilijaeläke.


title: Marja-Leena Tiainen

text:
Tiainen asuu Kuopiossa. Vuosina 1975–2013 hän asui Liperin Viinijärvellä.
Lähde


title: Kausalan rautatieasema

text: Kausalan rautatieasema () on rautatieliikennepaikka Suomen rataverkkoon kuuluvalla rataosalla Lahti–Kouvola. Liikennepaikka sijaitsee Iitin kunnan Kausalan taajamassa, noin 39 kilometrin päässä Lahden ja noin 22 kilometrin päässä Kouvolan asemalta.


title: Kausalan rautatieasema

text: Kausalan asemalla on yksi kolmesta säilyneestä Riihimäki–Pietari-radan alkuperäisestä asemarakennuksesta. Se on valmistunut vuonna 1870 IV luokan tyyppipiirustusten mukaan. Sitä on laajennettu kolmesti: vuonna 1873 arkkitehtina oli Knut Nylander, vuosina 1900 ja 1921 puolestaan Bruno Granholm. Lähistöllä on lisäksi tavarasuoja vuodelta 1870 ja asuinrakennukset vuosilta 1900 ja 1920.


title: Kausalan rautatieasema

text: Liikennepaikalla pysähtyvät nykyään rataosan taajamajunat, joita ajetaan viikossa 43 vuoroa Kouvolan suuntaan. Lahteen päin junayhteyksiä on viikossa 32 kappaletta. Lahden suuntaan liikennöidään raiteelta 1 ja Kouvolaan raiteelta 2.


title: Kausalan rautatieasema

text: Lahti–Luumäki-rataosan remontin yhteydessä Kausalan rautatieaseman käyttömukavuutta parannettiin. Matalien, sorapintaisten laiturien tilalle rakennettiin 55 senttiä korkeat asvaltoidut laiturit ja niitä yhdistänyt laituripolku korvattiin alikulkukäytävällä. Lisäksi aseman purettujen sivuraiteiden tilalle tuli uusi paikoitusalue.


title: Kausalan rautatieasema

text: Asemarakennus jäi tyhjilleen lokakuussa 2009. Sen tulevaisuudesta ei vielä ole tehty päätöksiä.


title: Kausalan rautatieasema

text: Kausalan asemalta alkoi kapearaiteinen Kausalan–Leininselän rautatie, joka toimi vuodesta 1910 aina 1940-luvun lopulle. Kausalassa tapahtui junaturma 13. tammikuuta 1995, kun erikoispikajuna "Sibelius" törmäsi ajoneuvoyhdistelmään ja suistui raiteilta.


title: Arena (puolue)

text: Alianza Republicana Nacionalista (Arena) on elsalvadorilainen oikeistopuolue. Puolue hallitsi maata kahden vuosikymmenen ajan 1980-luvulta aina vuoden 2009 vaaleihin.


title: Arena (puolue)

text: Arenan perustivat 1981 Roberto D'Aubuissonin johtamat konservatiivit, ml. asevoimien edustajat vuoden 1982 vaaleja varten. D'Aubuisso osallistui sotilasjuntan kuolemanpartioiden toimintaan Ansesalin (Agence de sécurité salvadorienne) majurina, mutta nykyisin Arena toimii normaalina poliittisena puolueena. Arena on ollut maan suurin tai toiseksi suurin puolue ja kilpaillut entisen sissiliikkeen FMLN:n kanssa. Vuoden 1989 jälkeiset kolme presidenttiä, Alfredo Cristiani (1989–1994), Armando Calderón Sol (1994–1999) ja Francisco Flores (1999–2004), olivat Arenan edustajia.


title: Arena (puolue)

text: Politiikassaan Arena on pyrkinyt läheisiin suhteisiin Yhdysvaltain kanssa. Arena oli kahden vuosikymmenen hallintonsa aikana yksi maanosan puhdasoppisimman uusliberalismin kannattajista. Sen talouspolitiikkaan kuuluivat yksityistämiset, vapaakauppa ja oman rahan sijasta dollarin käyttö (dollarisaatio) maan taloussa. Puolueen vallassaoloaikana ketään ei tuomittu sisällissodan aikaisista teoista.


title: Arena (puolue)

text: Vuoden 2004 vaaleissa Elías "Tony" Saca voitti FMLN:n ehdokkaan Schafik Handalin ja sai 58 prosenttia äänistä. Maaliskuun 2006 vaaleissa Arena sai 39,4 prosenttia äänistä ja 34/84 paikkaa parlamenttiin ja 147 kunnanjohtajaa 262:sta.


title: Arena (puolue)

text: Hävittyään maaliskuun 2009 vaalit vasemmistolaiselle FMLN:lle Arena ajautui kriisiin. Syksyllä 2009 kaksitoista sen 32 parlamenttiedustajasta erosi puolueen ryhmästä ja muodosti Guillermo Gallegosin johdolla uuden itsenäisen ryhmän.


title: Nastolan rautatieasema

text: Nastolan rautatieasema () on liikennepaikka Lahdessa entisen Nastolan kunnan liikekeskustan Rakokiven eteläpuolella Suomen rataverkon Lahti–Kouvola-radalla. Asema on avattu vuonna 2005 ja se sijaitsee kunnan keskustan lähellä. Aseman etäisyys Lahden rautatieasemalta on 15,7 kilometriä ja Kausalan rautatieasemalta 23,6 kilometriä. Asemalla pysähtyvät Lahden ja Kouvolan välillä liikennöivät taajamajunat.


title: Nastolan rautatieasema

text: Viikkopysähdyksiä on matkustajajunilla Nastolassa nykyisin 75 kappaletta, joista 43 vuoroa ajetaan kohti Kouvolaa ja 32 yhteyttä Lahden suuntaan. Lahden suuntaan liikennöidään raiteelta 1 ja Kouvolaan raiteelta 2.


title: Marianne Vermaat

text: Marianne Vermaat (s. 2. toukokuuta 1955, Vlaardingen, Etelä-Hollanti) on entinen alankomaalainen uimari, joka osallistui kotimaansa riveissä kesäolympialaisiin 1972. Siellä hän karsiutui finaalista 100 metrin selkäuinnissa, uimalla ajan 1.09,11 (16.sija).


title: YkkösBonus

text: YkkösBonus oli Tradekan ja Suomen Lähikaupan kuluttaja-asiakkaille suunnattu kanta-asiakasohjelma. Ohjelma toimi vuosina 1994–2015. Ohjelmassa oli vuonna 2014 mukana 1,1 miljoonaa taloutta, ja siihen oli tuolloin liitetty yhteensä 1,8 miljoonaa kanta-asiakaskorttia.


title: YkkösBonus

text: Eka-yhtymä, josta pian tuli Tradeka, perusti valtakunnallisen kanta-asiakasohjelman keväällä 1994. Elanto liittyi järjestelmään syksyllä 1995. YkkösBonus-nimi otettiin käyttöön vuonna 1997. Ensimmäisten kolmen vuoden aikana ohjelmaan liittyi yli 20 % Suomen talouksista ja kanta-asiakastilejä avattiin yhteensä 550 000. Ohjelmaan liittyminen oli asiakkalle ilmaista. Elannon fuusioituessa Helsingin Osuuskaupan kanssa HOK-Elannoksi, YkkösBonus-kortti kelpasi vielä vuoden 2004 loppuun asti niissä myymälöissä, jotka oli muutettu Elannon ketjuista S-ryhmän ketjuihin (29 Alepaa, 10 S-marketia, 3 Prismaa sekä Hakaniemen Sokos), sekä Elannon peruja olleissa ravintoloissa ja muissa toimipaikoissa.


title: YkkösBonus

text: Ohjelmaan kuului loppuvaiheessa noin 2000 liikettä, mm. Suomen Lähikauppa -ketjun päivittäistavarakaupat sekä Restelin hotellit ja ravintolat. Näissä ketjuissa YkkösBonus-kortin kanssa tehdyt ostokset kerryttivät bonusta. Bonuksella sai joko tavarapalkintoja tai ostohyvityksen, joka maksettiin vuosittain YkkösBonus-setelinä. Setelin saattoi käyttää ohjelman liikkeissä maksuvälineenä tai vaihtaa rahaksi. Bonus kertyi ostosten yhteissummasta sitä korkeammalla prosentilla, mitä suurempi ostossumma oli.


title: YkkösBonus

text: YkkösBonus-ohjelmaan kuului Tradekan ja Suomen Lähikaupan lisäksi useita muitakin yrityksiä, mm. Expert, Värisilmä, Neste, Sotka ja Tarjoustalo. Vuonna 2004 ohjelmassa oli 14 yhteistyöyritystä.


title: YkkösBonus

text: YkkösBonuksen lakkauttamisesta ilmoitettiin toukokuussa 2014. Ohjelma korvattiin uudella Pins-ohjelmalla. Uusi ohjelma kattoi Suomen Lähikaupan lisäksi useita muita liikkeitä ja verkkokauppoja.


title: YkkösBonus

text: YkkösBonus-ohjelman ylläpitäjä oli loppuvaiheessa "Suomen Lähikauppa Oy". Kanta-asiakasrekisterissä pidettiin myös Tradekan jäsentietoja, vaikka Tradeka luopuikin 2000-luvulla Suomen Lähikaupan omistuksesta kokonaan. Bonustietojen lisäksi asiakastietoja voitiin hyödyntää kohdennettuun markkinointiin ja markkinointitutkimuksiin.


title: Norrskär

text: Norrskär tai Norrskäret voi tarkoittaa seuraavia maantieteellisiä kohteita:


title: The Magic of Boney M.

text: The Magic of Boney M. on diskoyhtye Boney M:n kokoelma-albumi vuodelta 1980. Sen tuottaja on totutusti Frank Farian. Vinyylistä on myöhemmin tehty myös CD-versio.


title: Lemetin tienhaaran motti

text: Lemetin tienhaaran motti kuului alkujaan Kitilän suurmottiin, joka syntyi IV Armeijakunnan suuren vastahyökkäyksen (6.–17. tammikuuta 1940) tuloksena.


title: Lemetin tienhaaran motti

text: Motin alue kuului alkujaan Kitilän suurmotin alueeseen ikään kuin perimmäisenä ulokkeena tai sarvena, joka ulottui yli viiden kilometrin päähän varsinaisen motin alueesta. Uloke oli pituuteensa nähden hyvin kapea ja sijaitsi pohjoiseen johtavan tien molemmin puolin. Ulokkeesta saatiin myöhemmin irrotetuksi myös ns. Rykmenttimotti, joka sijaitsi hieman lähempänä puna-armeijan 168. Divisioonan pääosia.


title: Lemetin tienhaaran motti

text: 7. helmikuuta 1940 varhain aamuyöstä sai Er.P 8 katkaistua tienhaaran alueen yhteydet omiin joukkoihinsa.


title: Lemetin tienhaaran motti

text: Jo 7. helmikuuta 1940 iltana aloitti I/JR 37 hyökkäyksen mottia vastaan.


title: Lemetin tienhaaran motti

text: 8. helmikuuta 1940 koko yön ja päivän kestäneiden taisteluiden tuloksena motti laukesi myöhään iltapäivällä.


title: Lemetin tienhaaran motti

text: Sotasaaliina motin alueelta saatiin muun muassa:


title: Luettelo Panteran kappaleista

text: Tämä on luettelo metallimusiikkiyhtye Panteran kappaleista. Kappaleita voi järjestää raidan, kappaleen nimen, kappaleen keston, albumin tai julkaisuvuoden mukaan.


title: Om-tavu

text: Om (myös Aum tai Ohm, kirj. ॐ) on pyhin tavu hindulaisuudessa, symboloiden Brahmania ja koko kaikkeutta.


title: Om-tavu

text: Tätä tavua kutsutaan joskus myös nimellä ”Udgitha” tai ”Pranava Mantra”, koska se on Hindujen ensisijainen tavu, jolla useimmat mantrat alkavat.


title: Om-tavu

text: Alkutavuna (Bijana) symboli on pyhä myös vajrayānabuddhalaisuudessa.


title: Om-tavu

text: Om-symboli (käytetään myös nimeä Pranava) on hindulaisuuden pyhin symboli. Merkki on sanskritin kieltä ja lausutaan joko "Om", "Aum" tai "Ohm". Vaikka symboli on mainittu kaikissa hindujen kirjoituksissa, sen merkitys selitettiin tarkasti upanishadeissa.


title: Om-tavu

text:
"”Päämäärä, johon kaikki Vedat tähtäävät ja joita ihmiset himoitsevat eläessään pidättyväistä elämää, kerron teille lyhyesti mikä on Aum. Tavu Aum on todellakin Brahman. Tämä tavu Aum on kaikkein korkein. Kuka vain tietää että tämä symboli sisältää kaikki heidän toivomuksensa. Tämä on paras tuki; tämä on korkein tuki. Kuka vain tietää tämän tuen on ihannoitu Brahmanin maailmassa.”
- Katha Upanishad (- I, ii, 15-17)"


title: Om-tavu

text:
Symboli sisältää kolme kaarta, yhden puoliympyrän ja pisteen: alempi kaari tarkoittaa hereillä olevaa olotilaa, ylempi kaari tarkoittaa syvää unta, oikeanpuoleinen kaari (joka sijaitsee ylemmän ja alemman kaaren välissä) tarkoittaa unenomaista olotilaa. Nämä kolme olotilaa edustavat yksilön tajuntaa tai tietoisuutta, näin ollen edustaen kokonaisuudessa kaikki yksilön kehon olotilat. Piste edustaa kokonaisuutta, valaisten kaikki kolme olotilaa.
Puoliympyrä symboloi Mayaa, joka erottaa pisteen kolmesta kaaresta. Puoliympyrä on avoin yläpuolelta, joka tarkoittaa että täydellisyys on ääretöntä eikä Mayalla (harhakuvana) ole siihen vaikutusta. Maya vaikuttaa ainoastaan näkyviin ilmiöihin.


title: Om-tavu

text: Tällä tavoin Omin muoto symboloi ääretöntä Brahmania ja koko kaikkeutta. Om muodostuu kolmesta jumalasta: Shiva, Ganesh ja Gayatri


title: Om-tavu

text: Om, jossain osissa Intiaa, tarkoittaa myös elämän kiertokulkua. A tarkoittaa 'Akaraa' (mies), U 'Ukaraa' (nainen) ja M puolestaan 'Makaraa' (kahden edellisen liitossa luotua uutta elämää kohdussa).


title: Om-tavu

text:
"”Yksitavuisen Aumin lausuminen, Brahmam iankaikkinen maailma, joka poistuu kehostaan (kuoleman yhteydessä), hän saavuttaa ylemmän päämäärän.”
- Bhagavad Gita, 8.13"


title: Om-tavu

text: Kun tavu Om on osana maantieteellistä paikan nimeä (esimerkiksi Omkareshwar) tai käytetään nimessä, se lausutaan foneettisesti käyttäen tavallisia kirjaimia Intian aakkosista, jotka ko. alueella ovat käytössä.


title: Om-tavu

text: Om-tavun löydyttyä hindulaisten pyhistä kirjoituksista sitä on pidetty Brahman ilmentymänä joka sai aikaan universumin. Hindulaisuuden mukaan Om-tavun värähtely onkin koko kosmoksen runko. Symboli on niin pyhä, että sillä aloitetaan ja päätetään kaikki hindulaiset mantrat. Tämä tavu on kaikista eniten hindulaisuutta edustava symboli.


title: Om-tavu

text: Hindulaisen ajattelun mukaan tämä tavu koostuu kolmesta osasta: kirjain A, joka edustaa luomista, kun kaikki elämä virtasi ulos Brahman kultaisestä ytimestä; kirjain U, joka viittaa Vishnuun, jumalaan keskellä, joka suojelee maailmaa tasapainoillen lootusta itsensä päällä. Kirjaimet U ja A muodostavat yhdessä pitkän äänteen Ō. M muodostaa pitkän kaiun nenän onteloon, jonka suu sulkee: tämä on lopullinen osa olemassaolon kehää, jonka jälkeen Vishnu vaipuu uneen ja Brahmanin on hengitettävä sisään jotta kaikki elolliset olennot alkavat murentua ja luovuttaa elinvoimaansa hänelle. Tämä on M niin kuin Manesha, tunnetaan myös Shivana, jonka pitkä joogan aikakausi alkaa jotta aistitodellisuus lakkaa olemasta.


title: Om-tavu

text: Jumalia ja jumalattaria viitataan joskus myös Aumkariin, joka tarkoittaa Omin (Aumin) toisenlaista olomuotoa, näin ollen viitaten niihin jotka ovat rajattomia, värähdellen täydelliseksi koko universumin. Ek Onkar, tarkoittaen 'yksi jumala', on keskeinen oppi sikhien uskonnollisessa ajattelussa.


title: Om-tavu

text: Hindulaisuudessa kuvataan usein kolmen sisällyttämistä yhteen, tämä on hindulaisuudessa yleinen teema.


title: Power Macintosh 5200 LC

text: Power Macintosh 5200 LC on Apple Computerin 3. huhtikuuta 1995 julkaisema, koti- ja oppilaitoskäyttöön suunniteltu tietokone. Kuluttajamarkkinoilla laitetta myytiin nimillä Macintosh Performa 52xxCD. Elokuussa 1995 tietokoneesta julkaistiin nopeammalla suorittimella varustettu versio Power Macintosh 5300 LC. 5200 LC oli ensimmäinen PowerPC-prosessorilla varustettu Macintosh, jossa näyttö ja keskusyksikkö olivat samassa kotelossa.


title: Power Macintosh 5200 LC

text: Power Macintosh 5200 LC perustui Power Macintosh 6200:n arkkitehtuuriin ja laitteessa oli monien muiden LC-sarjan mallien tapaan näyttö ja keskusyksikkö samassa kotelossa. Laitteistoratkaisuidensa takia 6200/5200 -sarjan Macintoshit ovat jääneet historiaan eräinä Applen epäonnistuneimmista tietokoneista. Suorituskykyä laski erityisesti uuden, 64-bittisellä väylällä varustetun suorittimen asentaminen Quadra 605:n vanhaan, 32-bittiseen emolevyyn. Power Macintosh 5200 LC:n seuraaja oli Power Macintosh 5260 LC. 5200/5300 LC:n tuotanto lakkautettiin 1. huhtikuuta 1996, mutta tietokoneita myytiin edelleen Performa-nimellä.


title: Matti Kaltiainen

text: Matti Kaltiainen (s. 30. huhtikuuta 1982 Espoo) on jääkiekkomaalivahti, joka pelasi viimeksi Kiekko-Vantaan Mestisjoukkueen ykkösmaalivahtina kaudella 2007–2008. Kaudet 2001–2005 hän pelasi Yhdysvaltojen yliopistosarjassa Boston Collegen riveissä, kauden 2005–2006 Espoo Bluesin kakkosmaalivahtina ja kauden 2006–2007 Porin Ässien kakkosmaalivahtina. Kaltiainen on Bluesin kasvatti. Isosta koostaan huolimatta (187 cm, 85 kg) hän on nopea liikkeissään. Kaudella 2005–2006 Kaltiainen pelasi Bluesin riveissä 15 ottelua, joista torjuntaprosentti oli 91,97 %.


title: Brain Hacker

text: Brain Hacker on japanilainen raskasta ja kevyempää j-rockia soittava yhtye. Yhtyeen perusti vuonna 2002 "Masashi" ja "Kazune". Kazune oli toiminut sessiojäsenenä Malice Mizerissä ja soittanut myöhemmin May Breezessä, ja Masashi oli soittanut yhtyeessä "D-SHADE". Kaksi kuukautta myöhemmin bändiin liittyi Seiji. Yhtyeellä ei ollut kitaristia, joten joulukuussa yhtye hankki sessiojäseniä paikkaamaan puutteet. He olivat NoBu (ex. ANTIQUE DOLL) ja Yossy.


title: Brain Hacker

text: Yossy nimettiin viralliseksi jäseneksi huhtikuussa 2003 ja NoBu toukokuussa. Yhtyeen ensimmäinen albumi ilmestyi 11. elokuuta 2003 ja sen nimi oli "hΨ＝０". Yhtyeen lupaava alku tyssäsi kun Masashi päätti erota. Rumpalin paikalle hankittiin sessiojäseneksi KOHSKE. Ennen vuoden loppua Brain Hacker julkaisi maxi-singlen "Coin/Charisma". Sitä jaettiin ilmaiseksi 30. joulukuuta soitetussa konsertissa.


title: Brain Hacker

text: Kuuden kuukauden hiljaisuuden jälkeen yhtye julkaisi minialbumin, "Tsunagareta hitomi no nakano kiokun". Brain Hacker jatkoi levyttämistä ja keikkailua: 12 marraskuuta ilmestyi kaksi CD:tä joista toinen oli minialbumi "Dokkiri Horror Show" ja toinen uusintapainos albumista hΨ＝０. Uusintapainoksen mukana tuli 16-sivuinen vihkonen A4-koossa.


title: Brain Hacker

text: Vuodesta 2005 yhtye piti levytystaukoa mutta kuitenkin keikkaillut. Brain Hacker hajosi 19.1.2007


title: Power Macintosh 5260 LC

text: Power Macintosh 5260 on Apple Computerin 3. elokuuta 1995 julkaisema tietokone. Laite perustuu Power Macintosh 6200/5200 -malleihin, mutta sisältää nopeamman suorittimen. 5260 jäi edustamaan edullisempaa LC-sarjaa samankaltaisen Power Macintosh 5400:n tullessa markkinoille puoli vuotta myöhemmin. 5260:n valmistaminen lakkautettiin 1. maaliskuuta 1997.


title: Tigran Petrosjan

text: Tigran Petrosjan () (17. kesäkuuta 1929 Tbilisi, Transkaukasian SFNT, Neuvostoliitto – 13. elokuuta 1984 Moskova, Neuvostoliitto) oli nykyisen Georgian alueella syntynyt armenialainen shakinpelaaja. Neuvostoliittoa edustanut Petrosjan oli shakin yhdeksäs maailmanmestari vuodet 1963–1969.


title: Tigran Petrosjan

text: Petrosjan aloitti shakinpelaamisen 8-vuotiaana. 1949 hän muutti Moskovaan, jossa alkoi voittaa monia turnauksia. Vuoteen 1952 mennessä Petrosjanista tuli kansainvälinen suurmestari, joka on shakin korkein arvonimi. 1963 Petrosjan voitti maailmanmestaruusottelussa hallitsevan mestarin Mihail Botvinnikin 12,5–9,5. Petrosjan puolusti titteliään menestyksekkäästi 1966 voittaen Boris Spasskin, jolle kuitenkin hävisi mestaruusottelun uusinnan 1969.


title: Tigran Petrosjan

text: Petrosjan jatkoi menestykästä shakkiuraansa 1980-luvulle asti. Hän kuoli 1984 vatsasyöpään.


title: X2: Wolverine’s Revenge

text: X2: Wolverine’s Revenge on GenePool Softwaren kehittämä ja Activisionin julkaisema toimintapeli, joka perustuu "X-Men 2" -elokuvan tapahtumiin. Pelissä pelaaja auttaa Wolverinea taistelemaan tiensä vahvasti vartioitujen alueiden läpi saadakseen tietää Wolverinen historiasta ja pitääkseen hänet hengissä. Peli julkaistiin usealle alustalle vuonna 2003.


title: X2: Wolverine’s Revenge

text: Peli julkaistiin sidoksissa elokuvan kanssa, mutta se seuraa ennemminkin Larry Haman kirjoittamaa alkuperäistä tarinaa. Wolverinella on 48 tuntia aikaa löytää vastalääke tappavaan Shiva-virukseen, joka hänen verenkierrossaan on, ja vihjeet viittaavat häntä menemään Ase-X-tehtaaseen, missä hänet luotiin.


title: X2: Wolverine’s Revenge

text: Toimintaa kuvataan kolmannesta persoonasta pelaajan taistellessa suurta määrää sotilaita, mutantteja ja sarjakuvista tuttuja vihollisia, kuten Sapelihammasta, Magnetoa, Wendigoa ja Juggernauttia, vastaan. Hän saa avustusta Professori X:ltä, joka käyttää telepatiaa kertoen Wolverinelle vihjeitä, mutta sankarin täytyy loppujen lopuksi toimia yksin. Pelaajan täytyy käyttää Wolverinen erityisiä taitoja. Wolverine pystyy esimerkiksi haistamaan viholliset ja tuntee heidän ruumiinlämpönsä. Parannusvoimastaan huolimatta, hänen täytyy yrittää välttää vartijoita sekä laitteita ja etsiä tiensä suljettuihin huoneisiin löytääkseen tarvitsemansa tiedon.


title: Viisi klassikkoa

text: Viisi klassikkoa (五經 wǔjīng) ovat kungfutselaisuuden tärkeimmät tekstit. Viisi klassikkoa ovat: Alun perin klassikoita oli kuusi, mutta niistä yksi, "Musiikin kirja" (樂經 Yuèjīng) on kadonnut. Siitä säilyneet osat muodostavat "Rituaalien kirjan" yhden osan.


title: Viisi klassikkoa

text: Filosofi Kungfutse ihaili menneitä aikoja ja alkoi kerätä ilmeisesti opetustyötään varten vanhoja kirjoituksia, joista teki kirjoituskokoelmia. Nämä tunnetaan viitenä klassikkona. Ilmeisesti vain "Kevättä ja syksyä" on hänen omaa tuotantoaan.


title: Kupittaanpuisto

text: Kupittaanpuisto () on Turussa Kupittaan kaupunginosassa sijaitseva Suomen suurin, vanhin ja laajin kaupunkipuisto. Puisto on pinta-alaltaan 24 hehtaaria, ja sen alueella sijaitsevat muun muassa Kupittaan maauimala ja Seikkailupuisto sekä paviljonkiravintola, liikennekaupunki ja lintupuisto. Puistossa sijaitsee myös yksi kuvanveistäjä Jussi Mäntysen Hirvi-patsaan pronssivaloksista.


title: Kupittaanpuisto

text: Kupittaan lähde tunnetaan jo varsin varhaisista yhteyksistä. Keskiajalla lähde tunnettiin Pyhän Johanneksen lähteenä, jonne turkulaisten oli juhannuksena tapana kerääntyä uhraamaan. Perimätieto kertoo Piispa Henrikin kastaneen ensimmäiset pakanalliset suomalaiset kristinuskoon juuri Kupittaan lähteellä ensimmäisen ristiretken aikana vuonna 1155. Tarina on kuitenkin myöhäsyntyinen, eikä 1600-luvulla elänyt ylioppilas Petrus Gyllenius mainitse sitä kertoessaan juhannuksen vietosta lähteellä. Kupittaalla tiedetään myös järjestetyn Juhana Herttuan aikana 1500-luvulla hevosturnajaisia.


title: Kupittaanpuisto

text: 1680-luvun alkupuolella lähdettä ryhdyttiin käyttämään terveyslähteenä Turun Akatemian professorin Elias Tillandzin aloitteesta. Lähteen vierelle rakennetussa sairastuvassa hoidettiin muun muassa spitaalia ja myöhemmin 1830-luvulla kolerapotilaita. Sairaille oli oma lähde ja terveille omansa. 1700-luvulla Kupittaalle rakennettiin ensimmäiset kylpylaitosrakennelmat, ja vuonna 1824 puistoon rakennettiin suuri kaivohuone-juhlasalirakennus.


title: Kupittaanpuisto

text: Kupittaanpuisto on Turun vanhin puisto, sen alku oli vuonna 1820 perustettu vain kylpylävieraille tarkoitettu 1,5 hehtaarin puisto. Vuonna 1837 perustettu Suomen Puutarhaviljelyseura sai kaupungilta käyttöönsä Kupittaalta maata istutuksia varten. 1800-luvun aikana Kupittaanpuisto laajeni käsittämään kylpylän alueen lisäksi puutarhakoulun alueen ja niin sanotun Kupittaantorin Uudenmaankadun ja Itäisen Pitkänkadun kulmassa. Puiston ala oli vuonna 1896 yli viisi hehtaaria.


title: Kupittaanpuisto

text: Kupittaan puutarhakoulu perustettiin vuonna 1841. Sen tehtäviin kuului koulua ympäröivän puistoalueen hoitaminen. Koulu sijaitsi nykyisen Seikkailupuiston alueella, ja osa sen rakennuksista on yhä jäljellä.


title: Kupittaanpuisto

text: Kupittaantorin läpi kulki reitti varsinaiseen Kupittaanpuistoon. Tori uudistettiin 1880-luvulla, jolloin sinne istutettiin muun muassa vieläkin alueella kasvavat poppelit.


title: Kupittaanpuisto

text: Kupittaanpuistossa on tiettävästi pelattu ensimmäistä kertaa jalkapalloa Suomessa. Ensimmäiset jalkapalloharjoitukset Kupittaalla pitivät vuonna 1890 skotlantilaisen William Crichtonin kolme poikaa.


title: Kupittaanpuisto

text: Puistoa laajennettiin 1890-luvulla, jolloin alueelle rakennettiin urheilu- ja leikkikentät sekä istutettiin uusia puita ja pensaita. Puutarhakoulu lopetti väliaikaisesti toimintansa vuonna 1898, rahavaikeuksiin joutunut puutarhaseura oli lopettanut jo 1855. Koulun vuokrapelto eli niin sanottu Ryssänpelto ja Kupittaantorin vieressä sijainnut puutarhakoulun taimisto liitettiin puistoon 1900–1904.


title: Kupittaanpuisto

text: Kupittaanpuisto laajeni 1920- ja 1930-luvuilla nykyiseen alaansa, joka on ilman pallokenttiä noin 14 hehtaaria kokonaisalan ollessa noin 24 hehtaaria. kaupungin omaistukseen siirtynyt puutarhakoulu jatkoi toimintaansa vuodesta 1933 aina 1970-luvun alkuun saakka.


title: Kupittaanpuisto

text: 1900-luvun alussa puistoon rakennettiin kaupunginpuutarhuri Mauritz Hammarbergin suunnitelmien mukaisesti muun muassa ensimmäiset leikkivälineet vuonna 1902, ensimmäiset lintulammikot 1905 ja vuonna 1912 avattiin nykyinen Kupittaan maauimala. Liikennekaupunki puistoon rakennettiin 1950-luvulla ja Seikkailupuisto 1980-luvulla. Vanhoista kylpylärakennuksista on nykyisin jäljellä ainoastaan kahdeksankulmainen lähdepaviljonki: vanhin kylpylärakennus paloi vuonna 1855, ravintolarakennus purettiin 1800-luvun lopulla ja juhlasalirakennus tuhoutui talvisodan aikana pommituksissa.


title: Kupittaanpuisto

text: 2000-luvun alussa puistossa järjestettiin kahteen otteeseen Koneisto-festivaali ja vuodesta 2008 lähtien puisto on toiminut Uuden musiikin festivaalin pääasiallisena paikkana. Vuodesta 2009 lähtien puistossa on ollut Botellón-tapahtuma, joka on kasvanut vuosi vuodelta. Tapahtuma ei ole virallisesti kenenkään järjestämä, vaan ihmiset kokoontuvat Facebookin avulla paikalle. Vuoden 2010 Botellónissa oli yli 5 000 osallistujaa.


title: Kupittaanpuisto

text: Vuonna 2012 puistossa järjestettiin valtakunnallinen Evankeliumijuhla, joka kokosi yhteensä noin 12 500 kävijää.


title: Jalo ihminen

text: Jalo ihminen ("junzi", ”herrasmies”) on kungfutselaisuudessa esiintyvä termi, jolla tarkoitetaan kungfutselaisuuden ihannetta. Jalo ihminen ilmentää kaikissa toimissaan moraalisia hyveitä, eli on oikeamielinen, vastavuoroinen, inhimillinen, sekä luonteeltaan jalostunut. Filosofi Kungfutsen mukaan jalot ihmiset ymmärtävät, mitä on oikeamielisyys, mutta niin sanotut ”pienet ihmiset” ("xiaoren") ymmärtävät vain hyödyn.


title: Jalo ihminen

text: Kungfutselaisuuden mukaan jalo ihminen pyrkii kohti elämän korkeinta päämäärää – itsensä jalostamista ja yhteiskunnan kehittämistä sen jäsenenä. Kaikki oleminen on vuorovaikutusta, eikä ihminen voi olla irrallaan luonnosta tai jumalasta. Tämän vuoksi pelkkä oman edun (= oman pelastuksen) tavoitteleminen ei ole merkityksellistä, eikä kungfutselaisuus siksi arvosta muiden uskontojen syrjään vetäytyviä erakoita, kuten munkkeja ja nunnia, eikä siksi pidä näitä jaloina ihmisinä.


title: Jalo ihminen

text: Kungfutsen tiedetään kuvailleen jaloa ihmistä muun muassa seuraavilla sanoilla: ”Jalo ihminen oivaltaa oikean, yksinkertainen ymmärtää mikä on edullista.” ”Jalo ihminen asettaa vaatimuksia itselleen, yksinkertainen vaatii muilta.”


title: Messier 29

text: Messier 29 (M29, NGC 6913) on Joutsenen tähdistön alueella sijaitseva avoin tähtijoukko, jonka löysi Charles Messier 1764. Arvioiden mukaan se on 4000–7200 valovuoden etäisyydellä maasta. Se on kohtuullisen vaatimaton, sisältäen noin 20 tähteä. Sky Catalog 2000 mukaan se lähestyy maata n. 28 km/s. M29 näkyy myös kiikarilla tai pienellä kaukoputkella ja on parhaimmillaan havainnoituna pienellä suurennuksella.


Messier 29


title: Painekammio

text: Painekammio on laite, jota käytetään yleensä sukeltajien paineistukseen veden pinnalla. Laitetta voidaan käyttää muun muassa sukeltajan liian nopeasta pintaan noususta aiheutuvan sukeltajantaudin hoitoon. Painekammioilla on myös muita lääketieteellisiä käyttötarkoituksia. Niitä käytetään esimerkiksi haavahoidoissa.


title: Painekammio

text: Painekammio on metallista valmistettu sylinterinmuotoinen tila. Suurehko kammio on läpimitaltaan noin 3 metriä ja pituudeltaan noin 8 metriä. Siihen liittyy sisäänmenoaukossa oleva ilmalukko, johon voidaan yleensä kytkeä siirrettävä painekammio.


title: Painekammio

text: Kammion seinässä on usein erillinen noin 20 senttimetrin läpimittainen lääkeilmalukko, jonka avulla sisään tai sieltä ulos voidaan toimittaa esimerkiksi ruokaa, juomaa tai lääkkeitä paineistusta menettämättä.


title: Painekammio

text: Painekammioita on muun muassa Turun yliopistollisessa keskussairaalassa (TYKS) ja Medioxygen Oy:llä Museokadulla Helsingissä. Merivoimilla painekammiotoiminta on keskitetty Painekammiokeskukseen varuskuntasairaalaan Upinniemeen. Kiinteiden painekammioiden lisäksi Merivoimilla on siirrettäviä kahden hengen painekammioita.


title: Painekammio

text: Sukelluksia voidaan toteuttaa myös niin, että sukeltajantaudin ehkäisevä hidas paineen alentaminen tapahtuu vasta kammiossa. Tässä ei kuitenkaan välttämättä ole kyse seuraavaksi kuvatusta painekammion käytöstä saturaatiosukelluksessa.


title: Painekammio

text: Saturaatiosukelluksessa kyse on siitä, että sukeltajan kudokset saavuttavat jonkin ajan jälkeen pisteen, jossa sukeltajantaudin aiheuttavaa typpeä (tai heliumia) ei enää liukene hengitettävästä kaasusta kudoksiin. Paineen alentamiseen tarvittava aika ei siis pitene samassa suhteessa paineen alaisena oleskellun ajan kanssa. Sukeltaja pidetään paineistettuna työsyvyyteen pidemmän ajan, esim. viikon kerrallaan. Sukeltaja viettää sukellusten välisen ajan painekammiossa ja on koko ajan paineistettuna. Sukeltajan hengittämä kaasuseos sisältää hapen lisäksi typpeä, heliumia tai molempia.


title: Eduard Buchner

text: Eduard Buchner (20. toukokuuta 1860 – 13. elokuuta 1917) oli saksalainen biokemisti, joka sai Nobelin kemianpalkinnon vuonna 1907 biokemian tutkimuksesta ja soluttomasta käymisestä.


title: Eduard Buchner

text: Vuonna 1884 Buchner aloitti kemian opinnot Adolf von Baeyerin johdolla ja botaniikanopinnot opettajanaan Karl Wilhelm von Nägeli. Työskenneltyään Otto Fischerin kanssa hänelle myönnettiin tohtorin arvo Münchenin yliopistoon.


title: Eduard Buchner

text: Vuonna 1900 Buchner avioitui Lotte Stahlin kanssa.


title: Eduard Buchner

text: Ensimmäisessä maailmansodassa hän palveli majurina eturintaman sairaalassa Focșanissa, Romaniassa. Hän haavoittui 3. elokuuta 1917 ja kuoli saamiinsa vammoihin kymmenen päivää myöhemmin Münchenissä.


title: Amerikanleijona

text: Amerikanleijona ("Panthera leo atrox") oli Pohjois-Amerikassa ja Etelä-Amerikan pohjoisosissa jääkausien aikana 120 000–10 000 vuotta sitten elänyt leijonan suurikokoinen alalaji. Eläin oli afrikanleijonaa noin 25 prosenttia suurempi.


title: Amerikanleijona

text: Leijona ylitti Beringinsalmen noin 35 000–20 000 vuotta sitten. Amerikanleijonan levinneisyysalue ulottui Alaskasta Peruun. Laji katosi monien muiden Amerikan suurpetojen tavoin noin 10 000 vuotta sitten. Syyksi on arveltu ihmisen vaikutusta, ilmastonmuutosta ja virustauteja tai näiden syiden yhdistelmää.


title: Amerikanleijona

text: Amerikanleijona oli keskimäärin neljän metrin mittainen. Urosleijona painoi tyypillisesti noin 350 kilogrammaa ja naaras 280 kilogrammaa. Amerikanleijona muistutti kooltaan nykyistä amurin- eli siperiantiikeriä. Se joutui jakamaan elinalueensa muiden suurten petoeläinten, kuten tylppäkuonokarhun ja smilodonin kanssa. Amerikanleijonan aivot olivat suuret suhteessa sen ruumiinkokoon. Tämä on luultavasti antanut lajille valmiudet pitkälle kehittyneeseen ryhmäkäyttäytymiseen.


title: Amerikanleijona

text: Amerikanleijona luokitellaan alaheimoon "Pantherinae" yhdessä nykyisten suurten kissojen kanssa. Sen sukulaisuussuhteista on epäselvyyksiä, jotkut uskovat sen olevan läheisempää sukua tiikerille kuin leijonalle. 2000-luvun alussa tehtyjen geneettisten kokeiden perusteella uskottiin amerikanleijonan olevan leijonan ja jaguaarin välimuoto, joka ajan myötä olisi kehittynyt jaguaariksi. Myös sen kallosta ja hampaista tehtyjen tutkimusten avulla pääteltiin sen eronneen nykyisestä leijonasta ja olleen oma lajinsa. Uudet tutkimukset ovat kuitenkin osoittaneet sen olleen sittenkin yksi leijonan "Panthera leo" alalajeista, "Panthera leo atrox".


title: Amerikanleijona

text: Ameikanleijonan löysi ja luokitteli paleontologi Joseph Leidy vuonna 1853. Leidyn löytämä amerikanleijonan leuka on nähtävillä Leidyn patsaan kädessä Philadelphiassa. Vaikka useimpia Amerikan megafaunan eläimiä on löydetty La Brean tervahaudoista, ei sieltä ole löydetty kovinkaan monta amerikanleijonan jäännöstä. Tämä saattaa johtua siitä, että amerikanleijona oli tarpeeksi älykäs välttääkseen tervahautoja, toisin kuin esimerkiksi runsaammin niistä löydetyt smilodon ja hirviösusi.


title: Luettelo kansallislauluista

text: Tämä on luettelo YK:n 193:n jäsenvaltioiden sekä Taiwanin että Kosovon kansallislauluista. Kuningashymnejä ei ole luettelossa.


title: Mestari Kongin keskustelut

text: Mestari Kongin keskustelut, suomennettu myös nimellä Keskustelut (論語; yksinkert. 论语; "Lúnyǔ"), on kokoelma Kungfutsen eli Mestari Kongin lausumia ja hänen keskustelujaan opetuslapsiensa kanssa. Perinteisen näkemyksen mukaan kirjan kokosivat Kungfutsen oppilaat hänen kuolemansa jälkeen Taistelevien läänitysvaltioiden kaudella 475–221 eaa. Teos on tärkein lähde kungfutselaisuuden alkuaikoihin.


title: Mestari Kongin keskustelut

text: "Keskustelut" julkaistiin suomeksi kokonaisuudessaan Toivo Koskikallion laatimana käännöksenä vuonna 1958. Jyrki Kallion uudempi suomennos vuodelta 2014 sai J. A. Hollon palkinnon.


title: Pedro Rodríguez (kilpa-ajaja)

text: Pedro Rodríguez de la Vega (18. tammikuuta 1940 México City, Meksiko – 11. heinäkuuta 1971 Nürnberg, Baijeri, Saksa) oli meksikolainen autourheilija. Hän syntyi México Cityssä ja oli Ricardo Rodríguezin isoveli. Heitä on joskus kutsuttu ”Pieniksi meksikolaisiksi”. Molemmat veljistä kilpailivat polkupyörillä ja moottoripyörillä tullakseen Meksikon mestareiksi. Pedro oli vuosien 1953 ja 1954 Meksikon-mestari moottoripyörissä. Hän teki kansainvälisen debyyttinsä autoilla Nassaussa vuonna 1957. Hän ajoi Ferraria. Veli Ricardo ajoi Porschea.


title: Pedro Rodríguez (kilpa-ajaja)

text: Rodríguez osallistui Formula 1 -sarjaan kausilla 1963–1971 voittaen kaksi kilpailua. MM-pisteitä hän keräsi 71. Rodríguez on ainoa meksikolainen Formula 1-kilpailun voittaja.


title: Pedro Rodríguez (kilpa-ajaja)

text: Rodríguez kuoli 11. heinäkuuta 1971 autokilpailussa Norisringin radalla Nürnbergissä Saksassa. Hän ajoi Herbert Müller Racingin Ferrari 512M -autoa.


title: Sareena

text: Sareena on fiktiivinen henkilö Mortal Kombat -tappelupelisarjassa.


title: Sareena

text: Sareena on demoni, joka esiintyi ensimmäisen kerran -pelissä vastustajana. Hänellä pystyi pelaamaan ensimmäisen kerran Game Boy Advancen -pelissä.


title: Sareena

text: Netherealmissa syntynyt Sareena esiteltiin ensimmäisen kerran Quan Chin henkilökohtaisena avustajana ja "Brotherhood of Shadow" -kultin jäsenenä. Sareena ja hänen kaksi kumppaniaan, Kia ja Jataaka, lähetettiin tappamaan Sub-Zero. He hävisivät taistelun, mutta Sub-Zero säästi heidän elämänsä.


title: Sareena

text: Myöhemmin Sub-Zeron taistellessa Quan Chita vastaan, Sareena ilmestyi auttamaan Sub-Zeroa. Kerrottuaan haluavansa paeta hänen kanssaan Netherealmista, Sareena saa osuman Shinnokin loitsusta. Hän vajosi maahan ja kuoli vihaisen Sub-Zeron käsivarsille.


title: Sareena

text: Myöhemmin paljastui ettei Sareena kuollut iskusta, vaan ainoastaan hänen ihmisyytensä. Hän joutui sitten Netherealmin viidennelle tasolle kärsimään petoksestaan. Sareena kuitenkin löysi portaalin, josta Quan Chi ja häntä jahtaava Scorpion menivät. Sareena meni portaalista ja siirtyi Outworldiin, missä hän löysi keinon palauttaa ihmismuotonsa.


title: Sareena

text: Pian saatuaan ihmismuotonsa takaisin, Sareena kohtasi vuosia sitten tapaamansa Sub-Zeron pikkuveljen. Tuntiessaan olevansa velkaa Sareenalle, koska hän oli auttanut isoveljeään, Sub-Zero pystytti hänelle pyhätön Earthrealmiin. Hän tapasi kerran Shujinkon, jota "Brotherhood of Shadow" oli pyytänyt etsimään kultin petturin, Sareenan. Sareena kuitenkin maksoi Shujinkolle, ettei tämän kertoisi sijainnistaan.


title: Sareena

text: Myöhemmin Sareena päätyi taas palvelemaan Quan Chita ja yhdessä Kian ja Jataakan kanssa hän tapasi Tavenin. He taistelivat, mutta kolmikko hävisi.


title: Sareena

text: Sareenan vaihtoehtoisessa loppuratkaisussa, hän voitti Blazen, jonka voimat sulautuivat häneen. Sareena menetti tajuntansa kunnes Sub-Zero saapui hänen luokseen ja herätti hänet. Sareenan herättyä, hän tajusi osaavansa jäädyttää. Hän päätti käyttää tätä kykyään Quan Chihin jäädyttäen hänet jääpalaksi. Sareena ja Sub-Zero veivät sitten velhon Lin Kuei temppeliin, missä hän pysyi jäädytettynä ikuisesti.


title: Sareena

text: Sareenalla oli pieni rooli Mortal Kombat X -pelissä, jossa hän johdatti Jaxin tiimin Netherrealmiin.


title: Koliini

text: Koliini on kasvi- ja eläinsoluissa esiintyvä ravintoaine. Se on rakenteeltaan kvaternaarinen ammoniumioni. Koliini esiintyy muun muassa asetyylikoliinin ja solukalvojen fosfolipidiyhdisteiden rakenneosana.


title: Koliini

text: Koliinista käytetään myös nimeä "2-hydroksietyyli-"N","N","N"-trimetyyliammonium". Koliinin kemiallinen kaava on CHNO, rakennekaava (CH)NCHCHOH, moolimassa 104,17 g/mol ja CAS-numero 62-49-7.


title: Koliini

text: Koliinin päivittäinen saantisuositus on Euroopan elintarviketurvallisuusviraston mukaan aikuisilla 400 mg, raskaana olevilla 480 mg ja imettävillä 520 mg.


title: Koliini

text: Korkean koliinipitoisuuden ruokia ovat muun muassa (mg/100 g) naudan maksa (418), kanan maksa (290), kananmunat (251), vehnänalkiot (152), pekoni (125), kuivatut soijapavut (116) ja sianliha (103). Muiden ruokien koliinipitoisuuksia: linkki.


title: Koliini

text: Elimistössä koliinin tehtävät liittyvät muun muassa rasvan ja kolesterolin aineenvaihduntaan sekä toimimiseen solukalvojen rakenteissa ja solujen välisessä viestinnässä. Koliinilla on verenpainetta alentava vaikutus. Sen fosforihappojohdannaisia, fosfatideja esiintyy hermoissa ja aivokudoksessa.


title: Koliini

text: Mätänemisessä koliinista lohkeaa vettä, ja tällöin syntyy erittäin myrkyllistä neuriinia.


title: Koliini

text: 2015 tehdyn meta-analyysin mukaan ravintolisänä saadun koliinin terveysvaikutuksia eri elämänvaiheissa ei tiedetä kyllin hyvin, jotta vaikutusten voitaisiin todeta olevan terveyden kannalta kokonaisuudessaan positiivisia tai negatiivisia eri ikäryhmissä. 2011 tehty tutkimus on todennut koliinin lisäävän riskiä valtimonkovettumataudin, eli ateroskleroosin kehittymiseen ihmisillä. Ihmisten veren TMAO pitoisuuden ja ateroskeleroosiin liittyvän kuolleisuuden välille on sittemmin 2016 tehty yhteys kliinisissä tutkimuksissa. Tietyntyyppiset suoliston bakteerit pilkkovat koliinia TMA välivaiheen kautta trimetyyliamiini N-oksidiksi, eli TMAO:ksi. Veren TMAO pitoisuus kasvaa koliinipitoisia ruokia tai ravintolisiä syötäessä. TMAO voi muun muassa lisätä kolesterolin kuljetusta pois maksasta vereen ja muista ateroskeleroosin riskitekijöistä riippumattomasti lisätä jo olemassa olevien kovettumien, eli plakkien kasvua valtimoissa.


title: Koliini

text: Eräässä tutkimuksessa hiirillä suoliston "Clostridiales"-lahkon, "Ruminococcus"-suvun ja "Lachnospiraceae"-taksonin bakteerit on liitetty korkeisiin veren TMA- ja TMAO-pitoisuuksiin. Edellä mainittujen bakteerien määrä myös kasvoi hiirille syötetyn koliinin määrän kasvaessa. Tietyn "Bacterioidetes"-heimon bakteerit puolestaan todettiin laskevan veren TMA- ja TMAO-pitoisuuksia vähentäen samalla valtimokovettumataudille ominaisten plakkien muodostumista. Samassa tutkimuksessa joistakin balsamietikoista, punaviineistä ja kylmäpuristetuista neitsytoliiviöljyistä luontaisesti löytyvän 3,3-dimetyyli-1-butanolin, eli DMB:n todettiin muuntavan suoliston bakteerikantaa veren TMAO pitoisuutta vähentäväksi.


title: Max Arhippainen

text: Max Joakim Arhippainen (s. 16. kesäkuuta 1963 Helsinki) on suomenruotsalainen toimittaja ja ekonomisti. Hän oli Hufvudstadsbladetin vastaava päätoimittaja vuosina 2002–2008. Vuodesta 2013 Arhippainen on työskennellyt puolustusministeriön viestintäjohtajana.


title: Max Arhippainen

text: Arhippainen valmistui ylioppilaaksi vuonna 1982, valtiotieteiden maisteriksi vuonna 1990 ja lisensiaatiksi vuonna 1994 Helsingin yliopistosta. Hän on suorittanut myös ortodoksisen teologian perusopinnot Joensuun avoimessa yliopistossa vuonna 2001. Arhippainen on toiminut puheenjohtajana Finlands Svenska Skolungdomsförbundissa (1982–1983), RKP:n nuorisojärjestö Svensk Ungdomissa (1985–1987) ja Suomenruotsalaisilla kansankäräjillä (1989–1993). Hän on ollut myös RKP:n puoluehallituksen (1985–1987) ja työvaliokunnan (1985–1999) jäsen.


title: Max Arhippainen

text: Vuonna 1983 Arhippainen työskenteli Svensk Presstjänstin toimittajana. Vuosina 1989–1992 hän oli ministereinä toimineiden Christoffer Taxellin ja Ole Norrbackin erityisavustajana. Arhippainen työskenteli vuosina 1992–1993 Pellervon taloudellisen tutkimuslaitoksen projektitutkijana, 1994–1998 vierailevana tutkijana ja 1998–2002 ekonomistina. Vuosina 1994–1996 hän oli Suomen Akatemian tutkimusassistentti ja 1996–1998 Svenska handelshögskolanin kansantaloustieteen assistentti.


title: Max Arhippainen

text: Arhippaisella oli vain satunnaista kokemusta toimitustyöstä kun hänet valittiin Hufvudstadsbladetin vastaavaksi päätoimittajaksi vuonna 2002. Vuonna 2008 hän oli myös HBL:n toimitusjohtaja. Elokuussa 2008 Hannu Olkinuora valittiin HBL:n toimitusjohtajaksi ja vastaavaksi päätoimittajaksi ja Arhippainen ilmoitti ettei jatka enää lehden palveluksessa.


title: Max Arhippainen

text: Hufvudstadsbladetin jälkeen Arhippainen toimi valtioneuvoston kanslian talousneuvoston toimintaa arvioivan työryhmän asiantuntijasihteerinä 2009–2010, Kvarteret Victoria ry:n asiamiehenä 2009–2011, Englantilaisen koulun säätiön asiamiehenä 2010–2014 ja Suomen Turkiseläinten Kasvattajain Liiton yhteiskuntasuhteista ja viestinnästä vastaavana johtajana 2011–2013. Arhippainen työskenteli vuosina 2008–2011 myös freelancetoimittajana ja -kolumnistina muun muassa Suomen Kuvalehdessä, Seurassa, Aamun Koitossa ja Radio Vegassa.


title: Max Arhippainen

text: Puolustusministeri Carl Haglund (rkp) nimitti Arhippaisen syyskuun 2013 alusta puolustusministeriön viestintäjohtajaksi viiden vuoden määräajaksi.


title: Maula

text: Maula on kylä Keminmaan kunnassa. Maulan kohdalla Kemijokivarren asutus on varsin tiivistä. Kylällä onkin satoja vakinaisia asukkaita ja lukuisasti kesämökkejä.


title: Maula

text: Maulasta on löydetty ainakin kaksi varhaismetallikautista asuinpaikkaa. Keronmäen asuinpaikka sijaitsee Kemijoen itärannalla Maihkilanvaaran lounaisreunassa. Sieltä on löydetty liesikiveyksiä, pronssikirveen valinmuotti, suksi ja kvartsia. Oletus on, että tällä Alapaakkolan valimella on tehty itäisen tyypin Mälar-kirveitä ja ajoitus olisi aivan pronssikauden loppu. Toinen oletettu varhaismetallikautinen asuinpaikka on Kemijoen itärannalla Ruonavaaran koillisreunassa Maulan koulusta n 740 metriä itään muinaisella rantatörmällä.


title: Maula

text: Elinkeino on koostunut niin Maulassakin kuin muissakin Kemijokivartelaisissa kylissä maanviljelystä, karjataloudesta, kalastuksesta ja metsästyksestä sekä metsänhoidosta. Näin on voitu varmistaa toimeentulo eikä oltu pelkästään yhden elinkeinon varassa. Maulassa toimi 1800-luvun lopulla muutamia kestikievareita (esimerkiksi Snikkarila ja Rantamaula).


title: Maula

text: Alapaakkolan väestönkasvu oli 1800-luvun loppupuolella muun kunnan keskitason yläpuolella. Tosin kehitys ei ollut yksistään muuttovoittoista, kylältä lähti jonkin verran nuoria Amerikkaan.


title: Maula

text: Maulassa toimii Taivalkosken nuorisoseura. Seura sai alkunsa Ala-Kemin nuorisoseuran ”haaraosastosta” joka perustettiin 1897 Alapaakkolan lukuyhdistykseksi. Yksi syy perustamiselle oli tarve saada nuorisolle vapaa-ajanviettomuotoja. Näitä tarjosi ennen nuorisoseuran toimintaa eläkkeelle jäänyt merikapteeni Sarell, joka piti pahamaineisia nurkkatansseja ja kökkiäisiä pirtissään Taivalkosken rannalla. Opettaja Koskisen innostamana ja kokoonkutsumana 13. tammikuuta 1901 pidettiin Taivalkosken nuorisoseuran perustava kokous. Jäseniä oli toista sataa heti ensimmäisenä vuonna ja iltamia pidettiin paljon. Nuorisoseuran talo rakennettiin talkootyönä ja sen avajaisia juhlittiin 27. lokakuuta 1907. Taivalkosken nuorisoseuralla 1930-luku oli ahkeraa ja toimeliasta aikaa. Esimerkiksi vuonna 1934 pidettiin syys-, itsenäisyys-, joulu-, kalevala-, äitienpäivä- ja kesäjuhlat. Näiden lisäksi järjestettiin 35 iltamat. Nuorisoseuraan kuului 1940-luvun lopulla ja 1950-luvulla reilut sata jäsentä. Nuorisoseuralla oli ”Revontulet”-lehtikin, joka parhaimpina aikoina ilmestyi lähes kerran kuussa. Nykyisin seuran taloa käytetään erilaisiin tilaisuuksiin.


title: Maula

text: Kunnan maalle Maulan koulun läheisyyteen rakennettiin terveystalo 1949. Tähän saatiin valtion tuen lisäksi varoja Keminmaan ruotsalaiselta kummikunnalta ja Suomen Huoltojärjestöltä. Kunta myi terveystalon pois vuonna 2000.


title: Maula

text: Hanna Sutinen toimi vuosina 1937 – 1950 kätilönä Maulassa ja tuli vuosien aikana kylän äideille varsin tutuksi. Hannan kerrotaan olleen hyvä keräämään jäseniä kunnan SPR toimintaan; ennen synnytystä hänellä kuuluu olleen tapana kysyä, "että onkos ne jäsenasiat kunnossa".


title: Maula

text: Maulassa toimi 1900- luvun tienoolla tunnettuja hierojia ja jäsenkorjaajia. Heistä yksi oli Erkki Rantamaula, joka opetti taitonsa Matti Kaupille. Matti oli taitava jäsen- ja nivelvaurioiden korjaaja ja hän puolestaan opetti taitonsa pojalleen Heimolle.


title: Maula

text: Maulassa ”ylhäisempi sekakansakoulu” aloitti toimintansa 1900. Tämä oli tulosta edellisen vuoden lopulla sinnikkäiden alapaakkolalaisten tulosta, he saivat kuntakokouksen myöntymään hankkeeseen. Uutta koulu ei alettu rakentamaan, vaan ostettiin Mäkimaulan tila, johon koulu sijoitettiin.  Maulan koulun yksi pitkäaikaisimmista opettajista oli Betty Lackström, joka osallistui innokkaasti myös nuorisoseuratoimintaan. Vanha kansakoulu koettiin epäkäytölliseksi ja uusi koulu rakennettiin vuonna 1964. Sen toiminta puolestaan päättyi 2007 ja 2015 kunta myi koulukiinteistön huutokaupalla pois. Maulassa toimiva piirikirjasto lopetettiin 1971.


title: Maula

text: Maulan tunnetuin paikka lienee ollut Maulan Baari. Se oli toiminnassa 45 vuotta, vuosina 1963–2008.


title: Maula

text: Kylällä oli aikoinaan oma posti ja postipankki sekä ainakin kaksi kauppaa. Näitä olivat ”Puupää” eli Alapaakkolan Kemin Osuuskauppa (avattiin 1906) ja ”Sattuma”. 1950-luvulla E. Maunu siirsi kauppansa Törmästä Maulaan. Kylässä oli myös Keskimaulan K-kauppa lähellä Itäkosken rajaa vuoteen 1991 saakka. Posti ja postipankki suljettiin vuonna 1990 ja kaupat lopettivat toimintansa vuonna ? . Puhelinkeskus tuli Maulan kylälle1920-luvulla.


title: Maula

text: Maulassa on seurakuntatalo, joka on valmistunut vuonna 1981. Sen on suunnitellut Arkkitehtitoimisto Pirkko ja Risto Jämsä.


title: Maula

text: Vuonna 1968 Maulaan avattiin kuntorata/hiihtolatu joka sai valaistuksen 1980-luvun alussa. Maulassa on myös urheilukenttä, joka talvisin jäädytetään luistelua varten. Maula on metsästysseura Piilukkojen kotipaikka. Maulassa on kyläläisten yhteisesti kunnostama iso soutuvene ja onpa kylällä oma "VPK":kin.


title: Suonenveto

text: Suonenveto eli lihaskramppi on lihassupistus, jossa lihas supistuu ääriasentoon ja verenkierto heikkenee aiheuttaen hapenpuutteesta johtuvan kivun tunteen. Suonenveto tapahtuu tavallisesti öisin tai rankan urheilusuorituksen jälkeen. Usein kylmä vesi tai ilma voi aiheuttaa suonenvedon. Öiset suonenvedot lisääntyvät yleensä iän mukana. Noin kolmasosa 60–70-vuotiaista kärsii toistuvista suonenvedoista. Eräissä sairauksissa lihaskramppeja esiintyy normaalia enemmän, esimerkiksi munuaisten vajaatoiminnassa ja suolatasapainon häiriössä. Syytä perusterveiden ihmisten suonenvetoon ei tunneta.


title: Suonenveto

text: Ensiapuna suonenvetoon auttaa yleensä kramppaavan lihaksen venyttäminen. Säännöllisen lihasten venyttelyn ei ole kuitenkaan havaittu ehkäisevän suonenvetoa. Suonenvetoon auttaa myös jos aktivoi vastakkaista lihasta. Jos esimerkiksi pohjelihaksesta vetää suonta, pitää työntää varpaita ylöspäin, jolloin säärilihakset aktivoituvat.


title: Suonenveto

text: Suonenvetoa pyritään usein estämään magnesiumvalmisteilla, vaikka niiden tehoa ei ole tieteellisesti todistettu. Yleensä kivennäisten, myös kalkin, puute voi aiheuttaa suonenvetoa. Parhaiten suonenvetoa ehkäisevät terveet elämäntavat, terveellinen ravinto, lämmin pukeutuminen sekä riittävä nesteensaanti ja liikunnan harrastaminen.


title: Power Macintosh 6200

text: Power Macintosh 6200 on Apple Computerin 28. toukokuuta 1995 julkaisema tietokone. Laitetta ja sen päivitettyjä versioita myytiin myös nimillä Performa 6200, Power Macintosh 6300 ja Performa 6300. PowerPC 603 -suorittimella varustettu Power Macintosh 6200 korvasi Quadra 630-tietokoneen ja käytti samaa koteloa. Myöhemmin suoritin päivitettiin PowerPC 603e -malliin. 1. heinäkuuta 1997 6200-mallisto lakkautettiin Power Macintosh G3:n tullessa markkinoille.


title: Power Macintosh 6200

text: 6200:lla oli edullisemmasta LC-sarjasta löytyvä rinnakkaismalli Power Macintosh 5200 LC. Laitteet sisälsivät saman arkkitehtuurin ja huonon suorituskykynsä ja epävakautensa takia ne kuuluvat Applen parjatuimpiin tietokoneisiin. Koneet käyttivät vanhemman Quadra-sarjan 32-bittistä emolevyä, joka hidasti 64-bittisellä siirtotiellä varustetun suorittimen toimintaa. Ongelmia aiheuttivat myös huonolaatuinen IDE-liitäntä ja SCSI-porttien ongelmat.


title: Power Macintosh 6200

text: 17. lokakuuta 1996 Apple päivitti ongelmia aiheuttaneen emolevyn ja julkaisi mallin nimeltä Power Macintosh 6300/160. Uusi 64-bittisellä väylällä varustettu emolevy korjasi aiempien mallien virheitä.


title: Kotkan sataman rautatieasema

text: Kotkan sataman rautatieasema (, ratakm 243+579) on Kotkassa sijaitseva rautatieasema. Se on Kouvola–Kotka-radan pääteasema, johon matkaa Kouvolasta on 52 kilometriä ja Kotkan rautatieasemalta 0,8 kilometriä. Asema on myös Riihimäeltä ja Kouvolasta Kotkaan liikennöivien taajamajunien pääteasema.


title: Kotkan sataman rautatieasema

text: Kotkan satamasta seuraava lakkautettu liikennepaikka oli Satamakatu (ratakm 243+700).


title: Magnus Hedman

text: Magnus Hedman (s. 19. maaliskuuta 1973 Huddinge) on ruotsalainen jalkapallomaalivahti. Hän pelasi kaudella 2006–2007 nelosmaalivahtina englantilaisseura Chelseassa saamatta kuitenkaan peliaikaa kunnes kauden päätteeksi lopetti aktiiviuransa. Hän pelasi aiemmin AIK:ssa, Coventry Cityssä, Celticissä ja Anconassa. Hedman pelasi 58 maaottelua Ruotsin paidassa. Hedman oli naimisissa Magdalena Graafin kanssa vuodesta 1999 vuoteen 2007. Heillä on kolme poikaa.


title: Kotkan rautatieasema

text: Kotkan rautatieasema () on Kotkassa sijaitseva rautatieasema.


title: Kotkan rautatieasema

text: Asema sijaitsee rataosalla . Etäisyys Kouvolan rautatieasemalta on 51,2 kilometriä. Edellinen asema on Paimenportti 1,5 kilometriä ennen ja seuraava on Kotkan satama 0,8 kilometriä jälkeen Kotkan rautatieaseman. Asemalla pysähtyvät Riihimäelle ja Kouvolaan liikennöivät taajamajunat ja siellä on myös tavaraliikennettä. Asemalla ei ole enää lipunmyyntiä, ainoastaan pelkkä lippuautomaatti.


title: Kotkan rautatieasema

text: Kotka on 9. tammikuuta 2005 jaettu kuuteen liikennepaikkaan jotka ovat Paimenportti, Kotka Hovinsaari, Kotka Mussalo, Kotka tavara, Kotka asema ja Kotkan satama.


title: Kotkan rautatieasema

text: Usea paikallisliikenteen bussi kulkee juuri rautatieaseman vierestä. Kotkansaarelta päin kuljettaessa asemalle pääsee linjoilla 1, 2, 5B, 6, 7, 8, 9, 11, 12, 13, 14 ja 15, Karhulasta tullessa linjoilla 1, 5B, 6, 7 ja 9 sekä Karhuvuoresta tullessa linjoilla 11, 12, 15 ja 27. Linja 2 kulkee Jäppilän ja Kaukolan kautta sekä linja 8 tulee Koivulasta.


title: Game Boy -konsolisarja

text: Game Boy () -konsolisarja on Nintendon kehittämä sarja käsikonsoleita. Se on maailmanlaajuisesti yksi myydyimmistä pelikonsolisarjoista (yli 188 miljoonaa yksikköä). Alkuperäinen Game Boy on myynyt lähes 70 miljoonaa yksikköä, Game Boy Color 50 miljoonaa ja Game Boy Advance yli 75 miljoonaa kesäkuun 30. päivään 2006 mennessä.


title: Game Boy -konsolisarja

text: Nintendon Game Boy -käsikonsoli julkaistiin ensi kerran 1989. Se oli Nintendon pitkäaikaisen työntekijän, Gunpei Yokoin, suunnittelutyön tulos. Yokoi oli ollut aiemmin vastuussa jo Game & Watch -käsikonsolisarjasta Nintendon siirtyessä leluista videopeleihin.


title: Game Boy -konsolisarja

text: Kun Gunpei Yokoi suunnitteli alkuperäisen Game Boyn, hän tiesi, että menestyäkseen sen pitäisi olla pieni, kevyt, halpa ja kestävä, ja että sillä pitäisi tietenkin olla julkaisussa monipuolinen ja tunnettu pelivalikoima. Tämän periaatteen avulla Game Boyn onnistui hankkia suuri kannattajajoukko, vaikka markkinoilla olikin tarjolla teknisesti parempia konsoleita värinäytöillä.


title: Game Boy -konsolisarja

text: Game Boy jatkaa suosiotansa tähän päivään asti. Konsoli juhli 15. vuosipäiväänsä vuonna 2004, joka oli lähes samaan aikaan kuin Nintendo Entertainment Systemin 20. vuosipäivä. Juhlan kunniaksi Nintendo julkaisi Classic NES Series -pelisarjan ja NES-väriteemaisen Game Boy Advance SP:n.


title: Game Boy -konsolisarja

text: On huhuttu, että Game Boy -konsolisarjaa ei enää jatkettaisi, mutta toimitusjohtaja Satoru Iwatan mukaan näin ei ole. Iwatan mukaan olisi ajattelematonta tuoda markkinoille uutta käsikonsolia Nintendo DS:n nauttiessa suurta suosiota.


title: Game Boy -konsolisarja

text: Alkuperäinen Game Boy julkaistiin 21. huhtikuuta 1989 Japanissa. Siinä oli nestekidenäyttö ja se pyöritti pelejä vaihdettavilta erikseen ostettavilta pelimoduuleilta. Se saavutti suuren suosion osittain sen mukana tulleen Tetris-pelin ansiosta, joka oli silloin jo tunnettu. Game Boy oli ensimmäinen pelimoduuleja käyttänyt konsoli, jolla neljä pelaajaa saattoi pelata samaan aikaan.


title: Game Boy -konsolisarja

text: Vuonna 1995 Nintendo julkaisi useita erivärisiä Game Boy -malleja. Niitä markkinoitiin kampanjalla "Play it Loud!". Play it Loud! -konsoli on väriään lukuun ottamatta samanlainen kuin alkuperäinen harmaa Game Boy. Play It Loud! -yksiköitä myytiin punaisena, keltaisena, vihreänä, mustana, sinisenä ja valkoisena. Isossa-Britanniassa julkaistiin myös nykyään hyvin harvinainen Manchester United -malli samaan aikaan kuin muutkin Play it Loud! -konsolit.


title: Game Boy -konsolisarja

text: Vuonna 1996 Nintendo julkaisi Game Boy Pocketin. Se oli huomattavasti pienempi, valoisampi ja vähemmän virtaa kuluttava kuin alkuperäinen Game Boy. Pocketissa on tilaa kahdelle AAA-paristolle. Yhdet paristot kestävät noin 10 tuntia. Pocketissa oli myös pienempi linkkikaapeliportti. Tämä Pocketissa ensimmäistä kertaa mukana ollut portti on nähty jälkeenpäin kaikissa Game Boy -malleissa paitsi Game Boy Microssa.


title: Game Boy -konsolisarja

text: Game Boy Light on ainoa Game Boy -sarjan tuote, joka on julkaistu ainoastaan Japanissa. Nintendo päätti, etteivät Yhdysvaltojen pelaajat kaipaa valoa vaan väriä. Light on samankokoinen kuin Pocket mutta sen näytössä on taustavalo. Konsoli kuluttaa myös huomattavasti vähemmän paristoja. Nyt kahdella AA-paristolla pystyi pelaamaan jopa 20 tuntia.


title: Verovähennys

text: Verovähennys tarkoittaa rahamäärää, jolla verotuksessa pienennetään verotettavaa tuloa tai suoraan veron määrää. Verovähennykset lasketaan tuloverolakien mukaisten sääntöjen perusteella ja ne ilmoitetaan veroilmoituksella. Osan verovähennyksistä verottaja laskee automaattisesti, jolloin ne ovat esitäytettyinä veroilmoituksella.


title: Verovähennys

text: Verovähennyksillä tarkoitetaan ensi sijassa veron määrää pienentäviä verovähennyksiä. Tämä hyödyttää yhtä paljon veroprosentista riippumatta, kunhan verovähennys ei ole suurempi kuin vähennettävä vero. Vähennykset verotuksessa ovat niitä menoja, jotka vähennetään verotettavasta tulosta. Näin saadan nettotulo.


title: Verovähennys

text: Osa verovähennyksistä lasketaan kaavamaisesti, kun taas osa perustuu verovelvollisen todellisuudessa maksamiin menoihin (yleensä tulonhankkimismenot). Verovähennysten laskentasäännöt perustuvat esimerkiksi omavastuuosuuteen, verovähennyksen maksimimäärään, veronmaksajan tulojen määrään, tulojen tyyppiin (eläke vai palkka) jne.


title: Verovähennys

text: Ulkomailla on käytössä myös "palautuva verovähennys" (engl. refundable tax credit), jossa verovähennyksen tuoman edun ylittäessä verovastuullisuuden määrän erotus maksetaan verovelvolliselle tulona. Tätä järjestelmää käytetään tukemaan pienituloisia esimerkiksi Yhdysvalloissa (earned income tax credit), ja Englannissa (working tax credit).


title: Mursula

text: Mursula on kylä Laatokan pohjoisrannikolla entisen Impilahden kunnan alueella.


title: Mursula

text: Mursula sai alkunsa kun karjalainen kaskenpoltto ja peltoviljely oli aluillaan, mutta maakirjoissa Mursula mainitaan vasta Suuren Pohjansodan jälkeen 1722. Mursula oli jo tuolloin pieni ja syrjäinen kylä, joten sinne ei muuttanut paljoa ihmisiä ja se jäikin pieneksi.


title: Mursula

text: Ennen talvisotaa Mursulassa harjoitettiin nuottakalastusta.


title: Mursula

text: Mursula tuhoutui talvisodassa ja rauhan tullessa rintama kulki sen länsilaidalla.


Tampereen ammattikorkeakoulun opiskelijakunta (Tamko) on Tampereen ammattikorkeakoulussa toimiva ammattikorkeakoululain mukainen opiskelijakunta. Jäseniä opiskelijakunnassa on noin 7200 ja jäsenyys on vapaaehtoista. Opiskelijakunta on valtakunnallisen Suomen opiskelijakuntien Liiton jäsen. Opiskelijakunta julkaisee viikoittain ilmestyvää paperista "Tamko Topics"-tiedotetta ja -sähköpostitiedotetta.


title: Tampereen ammattikorkeakoulun opiskelijakunta

text: Opiskelijakunnan ylintä päätäntävaltaa käyttää 21-jäseninen edustajisto, joka valitaan vuosittain vaalilla. Se päättää opiskelijakunnan suurista toimintalinjoista ja resursseista. Edustajisto valitsee kalenterivuodeksi hallituksen, joka vastaa opiskelijakunnan käytännön toiminnasta ja hallinnosta. Edustajisto valitsee myös opiskelijaedustajat Tampereen ammattikorkeakoulun hallitukseen sekä tutkinto- ja opintotukilautakuntiin. Lisäksi edustajisto valitsee opiskelijakunnan ehdokkaat Opiskelijan Tampere ry:n, Campusravita Oy:n hallitukseen sekä Tampereen seudun opiskelija-asuntosäätiön (TOAS) valtuuskuntaan.


title: Gulf Air

text: Gulf Air () on Bahrainin kansallinen lentoyhtiö. Se on perustettu vuonna 1950 ja se operoi 28 koneella Afrikkaan, Aasiaan, Australiaan, Eurooppaan ja Lähi-itään. Gulf Air on Arab Air Carriers Organizationin jäsen ja sillä on code sharing- ja muita yhteistyösopimuksia useiden muidenkin yhtiöiden kanssa.


title: Gulf Air

text: Gulf Airin laivasto heinäkuussa 2015:


title: Gulf Air

text: Gulf Airin laivaston keski-ikä oli 6,7 vuotta heinäkuussa 2015.


title: Selkäsuoja

text: Selkäsuoja on moottoripyöräurheilussa ja moottoripyöräilyssä käytettävä suojavaruste. Selkäsuojaa käytetään myös laskettelijoiden, polkupyöräilijöiden ja extreme-urheilijoiden keskuudessa. Selkäsuojan ensisijainen tehtävänä on suojata selkäydintä pistemäisiltä iskuilta ja estää halvaantuminen. Selkäsuoja suojaa kovilta iskuilta myös palleaa, muita sisäelimiä ja häntäluuta. Se on motoristin toiseksi tärkein suojavaruste moottoripyöräkypärän jälkeen.


title: Selkäsuoja

text: Selkäsuoja kiinnitetään olkaimien ja vyön avulla selkään ajoasun alle tai se voi olla myös takin sisällä. Selkäsuojan yhteydessä voi olla erillinen munuaisia suojaava vyö. Tyypillisesti selkäsuoja on valmistettu keinokumista, mikrosoluvaahdosta tai alumiinikennoista. Selkäsuoja ei saa muuttaa muotoaan lämpötilan tai kosteuden mukaan. Istuvuuden ja mukavuuden lisäksi selkäsuojan tulisi olla hengittävä.


title: Selkäsuoja

text: Selkäsuojastandardeja on kolme:


title: Koirinoja

text:
Koirinoja () on Pitkärannan kaupunkikuntaan kuuluva Karjalan tasavallan kylä. Se sijaitsee Laatokan pohjoisrannikolla Aunuksesta Sortavalaan ja Värtsilään johtavan A130-maantien varrella, Pitkärannan kaupungin pohjoispuolella. Ennen talvisotaa Koirinoja kuului Suomen Impilahden kuntaan.
Koirinojalta on löydetty Impilahden alueen vanhimmat merkit asutuksesta, sillä siellä on asuttu lähes 5 000 vuotta sitten. Välillä alue on autioitunut ja ensimmäiset merkinnät löytyvät vuoden 1500 verokirjasta, jolloin kylässä oli viisi taloa. Vuonna 1939 Koirinojan asukasluku oli yli 500 henkeä.


title: Koirinoja

text: Koirinojan koulu aloitti toimintansa vuonna 1898 vuokratiloissa, sai omat tilat vuonna 1906 ja lisätilaa 1910-luvun alussa.


title: Koirinoja

text: Koirinoja tuhoutui talvisodassa ja juoksuhaudat erottuvat edelleenkin hiekasta.


title: Lloyd Bridges

text: Lloyd Vernet Bridges, Jr. (15. tammikuuta 1913 San Leandro, Kalifornia – 10. maaliskuuta 1998 Los Angeles, Kalifornia) oli yhdysvaltalainen näyttelijä. Hän näytteli uransa aikana useissa televisiosarjoissa ja yli 150 elokuvassa.


title: Lloyd Bridges

text: Bridges oli naimisissa näyttelijä Dorothy Bridgesin (o.s. Simpson) kanssa vuodesta 1938 kuolemaansa saakka ja heillä oli kolme lasta: Beau (s. 1941), Jeff (s. 1949) ja Cindy. Lapsista Beau ja Jeff ovat myös näyttelijöitä.


title: Lloyd Bridges

text: Bridgesillä on tähti Hollywood Walk of Famella.


title: Toijalan rautatieasema

text: Toijalan rautatieasema () on Suomen rataverkolla oleva rautatieasema, joka sijaitsee Toijalan taajamassa Akaassa ja se on toinen Akaan kahdesta henkilöliikenneasemasta Viialan ohella. Asema sijaitsee kolmen radan leikkauspisteessä; siellä risteävät rataosat , sekä . Kaikilla rataosilla oli alkujaan sekä henkilö- että tavaraliikennettä, mutta henkilöliikenne Valkeakoskelle lopetettiin vuonna 1956.


title: Toijalan rautatieasema

text: Nykyisin asemalla pysähtyvät kaikki Helsingin ja Tampereen välillä liikennöivät matkustajajunat Pendolino-junia lukuun ottamatta sekä kaikki Turusta Tampereelle sekä Oulun ja Pieksämäen suuntiin liikennöivät matkustajajunat. Toijalaan liikennöidään InterCity- ja InterCity2-junilla sekä pika- ja taajamajunilla.


title: Toijalan rautatieasema

text: Aiemmin asemalla tehtiin myös junanvaihtoja Turun suunnan junista pääradan juniin, mutta nykyään ne tapahtuvat Tampereella. Asemalla ei ole enää lipunmyyntiä.


title: Toijalan rautatieasema

text: Rautatien jatkamista Hämeenlinnasta Turkuun ja Tampereelle suunniteltiin jo 1860-luvulla. Senaatin asettama insinööritoimikunta ehdotti vuonna 1862 risteysaseman sijoittamista Akaan kirkonkylään Toijalaan, mutta pian sijoituspaikaksi vaihdettiin Viiala. Turku oli jo Helsinki–Hämeenlinna-radan valmistuttua menettänyt kauppa-asemaansa Helsingille, ja jotta Tampereen kauppa ei suuntautuisi yksinomaan Helsinkiin, turkulaiset halusivat risteysaseman sijoittamista mahdollisimman pohjoiseen. Vuonna 1874 tehtiin täysin toisenlainen ehdotus, jonka mukaan risteysasema olisi sijoitettu Sääksmäelle ja tällöin Turun rata olisi kulkenut Forssan kautta. Kompromissina päädyttiin lopulta Toijalaan, josta radan rakentaminen Turkuun oli myös teknisesti helpointa.


title: Toijalan rautatieasema

text: Toijala oli Helsingin ja Tampereen välisen radan ainoa II luokan rautatieasema ja Suomen ensimmäinen varta vasten risteysasemaksi rakennettu asema. Toijalan ensimmäinen asemarakennus valmistui vuonna 1876 ilmeisesti Knut Nylanderin piirustusten mukaan hyvin samankaltaisena kuin vuonna 1874 valmistunut Lahden rautatieasema. Lähes samanlaisten piirustusten mukaan rakennettiin Toijalan aseman ohella myös Tampereen ja Vaasan rautatieasemat, joista ainoastaan Vaasan asema on säilynyt nykypäiviin saakka. Toijalan asemarakennusta laajennettiin myöhemmin kolmeen otteeseen vuosina 1913, 1925 ja 1947. Asemalle rakennettiin myös kahdeksanpaikkainen veturitalli, jota laajennettiin 1900-luvun alussa. Toijalan asema sijaitsi alun perin noin puoli kilometriä kyläkeskuksesta pohjoiseen, mutta lähes koko tiiviisti rakennettu kylä tuhoutui vuonna 1886 sattuneessa tulipalossa ja uusi kylä rakennettiin hajanaisemmin. Samalla asutuksen painopiste siirtyi rautatieaseman tuntumaan, ja asema veti puoleensa myös teollisuutta. 1910-luvun loppuun mennessä aseman ympäristöön oli muodostunut jo noin 2 000 asukkaan yhdyskunta. Vanha Akaan kunta, josta osia oli liitetty Kylmäkosken ja Viialan kuntiin, lakkautettiin vuoden 1946 alussa ja sen jäljelle jääneestä osasta muodostettiin Toijalan kauppala. Seurakunta ja kirkko jäivät tämän jälkeenkin kantamaan Akaan nimeä. Toijala muuttui kaupungiksi vuoden 1977 alussa.


title: Toijalan rautatieasema

text: Vuonna 1935 valmistui Toijalan aseman ratapihan ylittävä, edelleen käytössä oleva silta. Henkilöratapiha uusittiin 1960-luvun puolivälissä ja arkkitehti Aarno Ravealan suunnittelema uusi asemarakennus valmistui vuonna 1963. Vanha asemarakennus myytiin huutokaupalla purettavaksi talvella 1964 ja seuraavana kesänä valmistui asemalaitureille johtava alikulkutunneli. Ratapiha mitoitettiin paikallisliikennettä silmällä pitäen, mutta paikallisliikenteen supistamisen myötä ratapiha todettiin ylimitoitetuksi. Vuonna 1968 otettiin käyttöön Turun radan uusi linjaus, joka kaarsi asemalta aiempaa loivemmin Sotkiaan saakka. Veturien huollon keskittyessä Tampereelle veturitalli jäi tarpeettomaksi ja osa siitä purettiin ratapihan laajennuksen yhteydessä vuonna 1974. Vuonna 1979 perustettu Museoveturiseura sai veturitallin käyttöönsä ja sijoitti sinne kaksi hylättyä höyryveturia. Veturitalli toimi aluksi ainoastaan kaluston säilytyspaikkana, kunnes vuonna 1986 avattiin veturimuseo Toijalan kaupungin vuokraamassa ja kunnostamassa veturitallissa.


title: Toijalan rautatieasema

text:
Toijalan asemarakennus siirtyi VR-Yhtymän omistukseen vuonna 1995. Tavara-asemarakennus purettiin vuonna 1990. Ratapihan alittava uusi alikulkutunneli lähtölaitureille valmistui 2000-luvun alussa ja vanha tunneli poistettiin käytöstä. Veturitalli ja vesitorni siirtyivät eräiden muiden rakennusten mukana Senaatti-kiinteistöille vuonna 2007.
Valtioneuvosto teki vuonna 1925 päätöksen rautatien rakentamisesta Toijalan asemalta Vanajaveden rannassa sijainneeseen satamaan. Radan rakennustyöt alkoivat seuraavana vuonna ja se otettiin käyttöön vuonna 1927. Satamaan rakennettiin tavarasuojan ja asunnon käsittänyt pysäkkirakennus. Satamaradalla oli aluksi sekä tavara- että henkilöliikennettä, mutta henkilöliikenne lakkautettiin vuonna 1941. Toijalan sataman liikennepaikka lakkautettiin vuonna 1971 ja suurin osa satamaradasta purettiin 1990-luvun lopulla sen jäädessä Helsingin ja Tampereen välisen moottoritien alle. Radan alkuosa on edelleen teräsvaraston tavaraliikenteen käytössä.


title: S 1 (sukellusvene)

text: S 1 Nalim (ex-N1) oli Neuvostoliiton laivaston sarjan IX eli Stalinets-luokan sukellusvene.


title: S 1 (sukellusvene)

text: Alus tilattiin Leningradista Itämeren telakalta, missä köli laskettiin 25. joulukuuta 1934. Alus laskettiin vesille 8. elokuuta 1935 ja otettiin palvelukseen 11. syyskuuta 1939.


title: S 1 (sukellusvene)

text: "S 1":lle myönnettiin Punalipun kunniamerkki 7. helmikuuta 1940 toiminnastaan talvisodassa.


title: S 1 (sukellusvene)

text: Neuvostoliiton laivasto upotti 23. kesäkuuta 1941 aluksen Libaussa estääkseen sen joutumisen saksalaisten haltuun.


title: Iso Uumajärvi

text: Iso Uumajärvi tai yleisesti vain Uumajärvi on Kiiminkijoen vesistöalueeseen kuuluva järvi Jokikokon kylässä Nuorittan kaupunginosassa Oulussa Pohjois-Pohjanmaalla. Järvi sijaitsee Jokikokon ja Alavuoton kylien välisellä alueella, noin yksitoista kilometriä Ylikiimingin taajamasta itään, noin kuusi kilometriä Jokikokon kylältä kaakkoon ja noin neljä kilometriä luoteeseen Alavuoton kylältä.


title: Iso Uumajärvi

text: Saaretonta järveä ympäröivät suoalueet. Noin kolmasosa järven ranta-alueista on puutonta avosuota, ja kovapohjaista ranta-aluetta on vain noin kuudesosa järven rantaviivasta. Järvellä ei ole kesäasuntoja. Pohjoisrannalla sijaitsee yksi tila rantarakennuksineen.


title: Iso Uumajärvi

text: Iso Uumajärvi saa vetensä pääosin ympäröiviltä soilta sekä pohjavesistä. Järvi on suo-ojia pitkin yhteydessä pohjoiseen Kiiminkijokeen laskevaan Vehkaojaan, mutta sen varsinainen laskuväylä on länteen laskeva Uumaoja, joka Juopulin kylän luona muuttuu Juopulinojaksi, ja laskee Kiiminkijokeen Ylikiimingin taajamassa sijaitsevan Juopulinkosken alapuolella.


title: Juminda

text: Juminda on niemimaa Viron pohjoisrannikolla Tallinnasta itään. Jumindan pituus on liki 13 kilometriä ja leveys kuusi kilometriä.


title: Juminda

text: Jumindalla on muistomerkki niille noin 16 000 hukkuneelle neuvostosotilaalle ja virolaiselle siviilille, jotka kuolivat 68 aluksen mukana saksalaisten ja suomalaisten laskemaan miinakenttään Tallinnan evakuoinnissa elokuussa 1941.


title: Juminda

text: Jumindassa oli vuosina 1942–1944 suomalaisen 44. Radio- ja ilmavalvontakomppanian valvonta-asema.


title: Brittany Murphy

text: Brittany Anne Murphy-Monjack (alk. Brittany Anne Bertolotti, 10. marraskuuta 1977 Atlanta, Georgia  – 20. joulukuuta 2009 Los Angeles, Kalifornia) oli yhdysvaltalainen teatteri- ja elokuvanäyttelijä, ääninäyttelijä ja laulaja. Hänet tunnetaan parhaiten rooleistaan elokuvissa, kuten "Clueless", "Vuosi nuoruudestani", "8 Mile", "Just Married", "Sin City" ja "Happy Feet".


title: Brittany Murphy

text: Brittany Anne Bertolotti syntyi Atlantassa, Georgian osavaltiossa 1977. Hänen vanhempansa Sharon Kathleen Murphy ja Angelo Joseph Bertolotti erosivat tytön ollessa kaksivuotias. Brittanyn kasvatti hänen äitinsä Edisonissa, New Jerseyssä. Hän harrasti laulua ja tanssia neljävuotiaasta asti ja muutti äitinsä kanssa Kaliforniaan 13-vuotiaana aloittaakseen näyttelijänuransa. Lapsena Murphy kävi tanssi- ja draamatunneilla Verne Fowler School of Dance and Theatre Artsissa.


title: Brittany Murphy

text: Murphy kasvatettiin baptistiksi, mutta myöhemmin piti itseään kirkkokuntiin kuulumattomana kristittynä. Hänellä oli äitinsä kautta irlantilaisia ja isänsä puolelta italialaisia sukujuuria.


title: Brittany Murphy

text: Murphy teki teatteridebyyttinsä Broadwaylla vuonna 1997 Arthur Millerin näytelmässä "Näköala sillalta", jossa hän näytteli Catherinea. 13-vuotiaana hän sai ensimmäisen roolinsa televisiosta tilannekomediassa "Drexell's Class", jota tehtiin vuosina 1991–1992. Murphyn rooli sarjassa oli Brenda Drexell, ja hän oli mukana kaikissa 18 jaksossa. Sen jälkeen hän esiintyi useissa muissa 1990-luvun televisiosarjoissa, kuten "Frasier", "Viiden juttu" ja "Isojen poikien leikit".


title: Brittany Murphy

text: Murphyn läpimurtorooli oli vuoden 1995 teinikomediassa "Clueless", joka on sittemmin saanut kulttielokuvan maineen. Tätä seurasivat roolit mm. elokuvissa "Freeway – rankka pakomatka" ja "Vuosi nuoruudestani". Murphy myös lainasi äänensä animaatiosarjan "Kukkulan kuningas" Luanne Platterille vuosina 1997–2009.


title: Brittany Murphy

text: 2000-luvulla Murphy näytteli mm. elokuvassa "Älä sano sanaakaan", televisioelokuvassa "Pahuuden todistaja" sekä Eminemin tähdittämässä elokuvassa "8 Mile", jossa hän sai kehuja roolisuorituksestaan. Draamakomediassa "Uptown Girls" Murphy näytteli poispilattua ja elämänhallintansa menettänyttä naista, joka pestautuu lapsenhoitajaksi. Lisäksi hän esiintyi romanttisissa komediaelokuvissa "Just Married" ja "Mieheni ex-naiset".


title: Brittany Murphy

text: Ennen kuolemaansa Murphy oli alkanut näytellä pienemmän budjetin tuotannoissa. Hänen viimeiseksi roolityökseen jäi indie-elokuva "Something Wicked", joka julkaistiin vasta hänen kuolemansa jälkeen vuonna 2014.


title: Brittany Murphy

text: Brittany Murphy toimi ajoittain myös laulajana, ja hän lauloi mm. kaksi cover-kappaletta menestysanimaatioon "Happy Feet" (2006), jossa hän ääninäytteli Gloria-pingviiniä.


title: Brittany Murphy

text: Murphy oli kihloissa Jeff Kwatinetzin (2004) ja Joe Macalusonin (2005–2006) kanssa. Kumpikin kihlaus kuitenkin purkautui. Hän seurusteli myös näyttelijä Ashton Kutcherin kanssa parin tavattua "Just Married" -elokuvan kuvauksissa. Vuonna 2007 Murphy avioitui käsikirjoittaja Simon Monjackin kanssa yksityisesti järjestetyssä juutalaisessa seremoniassa.


title: Brittany Murphy

text: Murphy kuoli äkillisesti 20. joulukuuta 2009 kotonaan Los Angelesissa Kaliforniassa vain 32-vuotiaana. Kuolinsyytutkimuksen mukaan ensisijainen kuolinsyy oli keuhkokuume, toissijaisia syitä raudanpuuteanemia ja erilaisten lääkeaineiden käyttö. Niellyt aineet olivat kaikki reseptilääkkeitä.


title: Rob Lowe

text:
Robert Lowe (s. 17. maaliskuuta 1964 Charlottesville, Virginia) on yhdysvaltalainen näyttelijä, joka parhaiten tunnetaan roolistaan televisiosarjassa "West Wing". Hän näytteli myös vuoden 1983 elokuvassa "Outsiders – kolmen jengi", joka perustuu S.E. Hintonin kirjaan.
Lowe meni naimisiin vuonna 1991 Sheryl Berkoffin kanssa ja parilla on kaksi lasta, Edward Matthew (s. 1993) ja John Owen (s. 1995).


title: Rob Lowe

text: Hän kieltäytyi "Greyn Anatomiassa" yhden päähenkilön, Derek Shephardin roolista, jonka sittemmin sai Patrick Dempsey. Lowe näytteli presidenttiehdokasta sarjassa "Perhesiteet".


title: Kuolleiden runoilijoiden seura

text: Kuolleiden runoilijoiden seura () on yhdysvaltalainen Oscar-palkittu elokuva vuodelta 1989. Peter Weirin ohjaama sisäoppilaitosdraama kertoo karismaattisesta äidinkielen opettajasta, joka työskentelee 1950-luvun poikakoulussa ja innostaa oppilaitaan vapaan ajattelun ja taiteen pariin.


title: Kuolleiden runoilijoiden seura

text: Tarina sijoittuu kuvitteelliseen Welton Academyyn Vermontissa ja se kuvattiin St. Andrew’s Schoolissa Delawaressa. Elokuvasta julkaistiin myös kirja, jonka kirjoitti Nancy H. Kleinbaum.


title: Kuolleiden runoilijoiden seura

text: "Kuolleiden runoilijoiden seura" voitti parhaan alkuperäisen käsikirjoituksen Oscar-palkinnon ja sai ehdokkuudet parhaasta miespääosasta, parhaasta ohjauksesta ja parhaasta elokuvasta.


title: Kuolleiden runoilijoiden seura

text: Neil Perry (Robert Sean Leonard), Todd Anderson (Ethan Hawke), Knox Overstreet (Josh Charles), Charlie Dalton (Gale Hansen), Richard Cameron (Dylan Kussman), Steven Meeks (Allelon Ruggiero) ja Gerard Pitts (James Waterston) ovat yliopistokoulutukseen valmistavan Weltonin akatemian viimeisen vuoden opiskelijoita. Akatemian rehtori Gale Nolan (Norman Lloyd) tiivistää koulun ilmapiirin sanoihin ”perinne, kunnia, kuri ja erinomaisuus”. Sekä Neil että Todd joutuvat kestämään vanhempiensa taholta kovaa painetta menestyä ja ryhtyä lääkäriksi sekä lakimieheksi. Todd tahtoo kuitenkin ryhtyä kirjailijaksi.


title: Kuolleiden runoilijoiden seura

text: Poikien uuden äidinkielen opettajan, John Keatingin (Robin Williams), uudet opetusmenetelmät ovat erittäin epätavalliset verrattuna Weltonin akatemian omiin normeihin. Keating viheltelee yhtenään kappaletta "Orkesterialkusoitto 1812" ja vie pojat ulos luokasta opettaakseen heille, mitä sanonta "carpe diem" todella merkitsee. Hän kertoo oppilailleen, että nämä voivat, jos uskaltavat, kutsua häntä nimellä ”Oi, kapteeni! Minun kapteenini!” viitaten erääseen Walt Whitmanin runoon. Eräällä oppitunnilla Keating pyytää Neiliä lukemaan heidän runoutta käsittelevän oppikirjansa johdannon, jossa kuvaillaan runouden laadun määrittelemiseksi luotua matemaattista kaavaa. Keating pitää kaavaa naurettavana ja neuvoo oppilaitaan repimään johdannon kirjastaan erään kollegansa tyrmistykseksi. Myöhemmin Keating määrää oppilaansa nousemaan pulpetille, jotta he voisivat katsella maailmaa uudella tavalla. Keatingin innoittamina pojat elvyttävät salaa koulun kirjallisuuskerhon, ”Kuolleiden runoilijoiden seuran”, johon myös Keating aikoinaan kuului. Kerho kokoontuu säännöllisesti eräässä koulun mailla sijaitsevassa luolassa.


title: Kuolleiden runoilijoiden seura

text: Itseluottamuksen puutteessa Todd ei kykene tekemään Keatingin heille määräämää kotitehtävää eli kirjoittamaan omaa runoa. Keating määrää pojan tekemään itseilmaisuharjoituksen, ja kun poika tekee viimein työtä käskettyä, Keating käsittää, miten suuret kyvyt tällä oikein on. Charlie julkaisee koulun lehdessä nimettömän artikkelin julistaen, että tyttöjen tulisi saada myös käydä Weltonin akatemiaa. Sen seurauksena koulussa järjestetään kysely, jonka aikana Charlie tarjoutuu välittämään koulun johtajalle puhelun Jumalalta väittäen Jumalan tukevan hänen vetoomustaan. Rehtori raivostuu pojan tempauksesta suunnattomasti. Saatuaan rehtorilta moitteita opetusmenetelmistään Keating pyytää poikia olemaan ”viisaita, ei tyhmiä” heidän protestoidessaan järjestelmää vastaan.


title: Kuolleiden runoilijoiden seura

text: Knox tapaa Chris-nimisen tytön (Alexandra Powers) ja rakastuu tähän. Koska hän on juuri huomannut tuntevansa syvää rakkautta myös runoutta kohtaan, hän päättää käyttää sitä hyväkseen kosiskellessaan tyttöä. Hän esittää yhden tytölle kirjoittamistaan runoista koko luokalle ja saa Keatingilta suosinosoituksia niin sydämellisen rakkausrunon luomisesta. Knox vierailee Chrisin käymässä julkisessa koulussa ja lukee tytölle samaisen runon. Hän onnistuu myöhemmin taivuttelemaan tytön lähtemään kanssaan katsomaan erästä näytelmää. Neil tahtoo ryhtyä näyttelijäksi, mutta tietää isänsä (Kurtwood Smith) pitävän näyttelijän ammattia humpuukina. Isänsä tietämättä Neil osallistuu kuitenkin koe-esiintymiseen saadakseen itselleen Puckin roolin "Kesäyön unesta" eräästä pienestä teatterista. Neilin isä saa tietää asiasta ja määrää poikansa luopumaan roolista. Neil pyytää Keatingilta neuvoa, ja opettaja opastaa Neiliä puhumaan isälleen, jotta tämä ymmärtäisi poikansa tunteita. Neil ei saa kuitenkaan kerätyksi tarpeeksi rohkeutta tehdä niin. Sen sijaan hän jatkaa Puckin roolissa vastoin isänsä toiveita. Kun näytelmä viimein esitetään, Neilin raivostunut isä saapuu paikalle näytelmän lopussa. Hän vie Neilin kotiin ja kertoo hänelle aikovansa lähettää hänet kadettikouluun ja sen jälkeen Harvardin yliopistoon opiskelemaan lääketiedettä. Neil ei voi sietää ajatusta moisesta tulevaisuudesta, muttei pysty myöskään selittämään tunteitaan isälleen. Niinpä hän päätyy tekemään itsemurhan.


title: Kuolleiden runoilijoiden seura

text: Neilin vanhempien pyynnöstä rehtori aloittaa koulussa tutkinnan. Richard tapaa koulun päättäjät ja johtokunnan. Myöhemmin Charlien usutuksesta Richard myöntää vasikoineensa Kuolleiden runoilijoiden seurasta ja tehneensä Keatingista syntipukin. Hän taivuttelee myös muita julistamaan, että Keating olisi ollut kaiken takana. Charlie lyö Richardia ja joutuu myöhemmin erotetuksi akatemiasta. Todd kutsutaan Nolanin toimistoon, missä pojan vanhemmat odottavat häntä. Nolan pakottaa Toddin myöntämään olevansa yksi Kuolleiden runoilijoiden seuran jäsenistä. Sen lisäksi Todd pakotetaan allekirjoittamaan asiakirja, jossa hän syyttää Keatingia oman vaikutusvaltansa väärinkäytöstä, kirjallisuuskerhon henkiinherättämisestä sekä siitä, että tämä rohkaisi Neiliä toimimaan vastoin isänsä määräyksiä. Todd huomaa, että kaikki muut pojat ovat jo allekirjoittaneet asiakirjan, ja joutuu sitten isänsä painostuksesta lisäämään siihen myös oman allekirjoituksensa. Allekirjoitusten myötä Keating saa potkut.